text:
15/04/2020, Yanditswe na Niyizigihe I.
Ubwicanyi buvugwa muri iyi nyandiko ni ubwakozwe n’abasirikare ba FPR Inkotanyi n’abakada b’uwo mutwe, bukorerwa mu isoko rya Nyaruteja, mu Kagali ka Higiro, mu Murenge wa Nyanza, mu Karere ka Gisagara, mu Ntara y’Amajyepfo, ahahoze ari Komini Kigembe, taliki ya 13/7/1994. Kimwe n’ahandi mu gihugu (tuzagenda tugaruka ho uko tubishoboye) ubu bwicanyi ntabwo bwabaye ku bw’impanuka, ahubwo bwateguranywe amayeri menshi n’ubugome bukabije mu kwica no kurigisa imirambo.
Ubu buhamya ni ubw’abatangabuhamya banyuranye bacitse ku icumu ry’ubu bwicanyi. Bamwe babwiboneye n’amaso yabo kubera imirimo abicanyi babanje kubakoresha bateganya kubambura ubuzima nyuma y’igihe hanyauma bagira amahirwe baza kubasha kubacika ku bw’igitangaza cy’Imana, bashobora kurokoka kugira ngo bazabare iyi nkuru.
Kubera uburebure n’uburemere bw’ubu buhamya ubwanditsi bw’ikinyamakuru Umunyamakuru buhisemo kubagezaho igice cya mbere gusa, bukaba bubararikiye igice cya kabiri aho kizabageza ho uburyo i Nyaruteja babona inzira y’ubumwe n’ubwiyunge.
Byose bisa n’ibyakozwe n’udutsiko twabyitoje, byaba ku gufatirana abantu ku munsi w’isoko risanzwe ryitabirwa n’abantu benshi, kongeraho andi mayeri atandukanye yo gushishikariza abantu benshi mu cyiswe inama yo mu isoko. Hano umuntu yakwibutsa ko ubwo buryo bwo gukoranyiriza hamwe abaturage bari bwicwe, ku bwinshi, ku buryo nta n’ugomba gusigara wo kubara inkuru, n’uburyo bunyuranye bwo kurigisa imirambo, cyangwa mu gusibanganya ibimenyetso by’ubwo bwicanyi, bwakozwe mu bice bitandukanye by’igihugu cyose. Ni muri ayo marorerwa hakomotse imvugo yo kwitiranya “ukwitabira inama” no “kwitaba Imana”.
Ubwicanyi ntibwakozwe umunsi umwe gusa ngo burangire. Bwanakomeje gukorwa urusorongo, mu gihe gitandukanye, nyuma y’uko ingabo za FPR Inkotanyi zimaze kwigarurira ako karere, kuva mu kwezi kwa Nyakanga 1994. Ni uko imbaga itabarika y’abahutu, uhereye ku bajijutse, n’abandi bifashije, yishwe mu buryo bunyuranye, bukoranywe ubugome bwinshi no kwicwa urubozo. Si ubwicanyi kandi bwarobanuraga, kuko bwahitanye abasaza, abakecuru ndetse n’abana bato ntibarebewe izuba.
Ubwicanyi bwahitanye abitabiriye isoko kimwe n’abandi bakusanyirijwe mu cyiswe inama bakuwe mu masegiteri 4 asanzwe akikije iryo Soko rya Nyaruteja, ari yo Nyanza, Nyaruteja, Ruhororo na Karama. Kuri ubu ayo masegiteri yahinduriwe amazina n’imiterere, abarirwa ubu mu mirenge ya Nyanza na Kigembe.
Ubu bwicanyi kandi ntibwahitanye ba kavukire b’iyo mirenge gusa, bwanahitanye n’abandi benshi, bari barahahungiye, baturutse ahandi, bahunga ubwicanyi n’imirwano uko FPR yagendaga yigarurira ibice bitandukanye by’igihugu.
Kimwe n’ahandi hanyuranye, aho i Nyaruteja habanje kwibasirwa n’ubwicanyi bwahitanye abatutsi, mu kwezi kwa Mata 1994, bishwe by’umwihariko n’Interahamweziganjemo abahutu, mu mazu y’ishuri ry’imyuga rya CERAI Nyaruteja bari bahungiyemo.
Iyi ngingo sinyitindaho, kuko inzego za Leta iriho ubu, zayanditseho mu buryo burambuye kandi n’Inkiko Gacaca zashyiriweho gucira imanza abakoze ubwo bwicanyi, ziyikusanyaho amakuru ahagije yashyizwe mu nyandiko. Ubu bwicanyi isi yose yamenye kandi yemeye, ntibugomba ariko kwibagiza ubundi bwakozwe n’ingabo za FPR kuva mu mwaka wa 1990 itangiza intambara kugeza muri 1994 bukorwa mu buryo ndengakamere, ndetse bukanakomeza mu myaka yakurikiyeho. Ukuri kuri ubwo bwicanyi kwakomeje kwirengagizwa nkana ndetse kuranahishirwa kugeza ubu. Mu busanzwe ni yo nzira yonyine ishoboka yo komora ibikomere by’imitima, no kubaka inzira ihamye y’ubumwe n’ubwiyunge mu baturarwanda bose kimwe no kubaka ejo hazaza heza h’igihugu.
Ubu bwicanyi bwa RPF Inkotanyi, buracyari ukuri guhishe, bwagizwe ibanga ritamenwa, buba kirazira (tabou) mu kubuvugaho, mu rwego rwo gutesha agaciro abahutu bwahitanye n’ababuze ababo bwahinduye ibicibwa, ruvumwa, abicanyi, n’abadasigaranye agaciro mu gihugu cyabo. Bwahindutse kandi intwaro yo gucecekesha no kugirira nabi ugerageje kubwibutsa wese; buba gahunda ya politiki Leta yubakiyeho ubutegetsi bwayo, ari yo kwima ijambo burundu abatavuga rumwe na yo, kubabuza ubwisanzure mu mitekerereze, n’impamvu yo guhimbirwa icyaha cy’ingengabitekerezo cyangwa ibindi byaha bisa na yo. Ni intwaro ya rutura yo kuniga demokarasi mu buryo bukomeye no gukumira impamvu iyo ariyo yose yo kubuhingutsa mu majwi no mu nyandiko.
Icyiswe inama y’i Nyaruteja
Ubu bwicanyi bwahitanye abahutu b’ingeri nyinshi, abakuru n’abato, abana, abagabo n’abagore, harokoka mbarwa. Ababurokotse bacishiriza ko bwahitaye abagera kuri 500. Uretse ubu bwakozwe mu kivunge, mu mezi kimwe no mu myaka yakurikiyeho abantu bakomeje kwicwa urusorongo. Abahutu batashoboye guhunga bakomeje kugenda bicwa n’abasirikare, abakada ba FPR kimwe n’abatutsi bamwe bihoreraga, mu cyo bitaga gutunga agatoki, bicirwa mu ngo zabo, mu mabohero bafungirwagamo, mu bigunda no mu mashyamba babaga bagiye kwihishamo. Muri ubwo bwicanyi hari n’abatutsi bamwe babuguyemo, babitiranyije n’abahutu cyangwa se habuze ubundi buryo bwo kubatandukanya n’abandi badateje amakenga abo bari kumwe. Hari na bamwe bishwe bitewe n’amasano basanze bafitanye n’abahutu, hagamijwe gusibanganya ibimenyetso, kugira ngo hatagira uwabibonye urokoka akazavaho abara iyo inkuru, aka ya mvugo ko “nta wabibonye n’umwe ugomba kurokoka”, mumvugo y’ururimi rw’igifaransa wagira uti: “aucun témoin ne doit survivre”.
Ubwicanyi bwakorewe ku mbuga y’isoko rwagati, no mu byumba by’amazu atandukanye yari yahinduwe amabagiro y’abantu: inzu mberabyombi ya Komini Kigembe, iy’Urukiko rwa Kanto, inzu isanzwe y’imfungwa (Cachot) ya Komini, mu rusengero rw’Aba Pentekositi b’i Nyaruteja, n’ahandi. Hari n’abiciwe mu mazu y’abantu ku giti cyabo, ahantu hatandukanye, nk’ahitwa kwa Sezirahiga, kwa Nyakayiro, kwa Murokore, n’ahandi.
Abakoze ubwicanyi n’aho bwakorewe
Nk’uko byemezwa na bake barokotse ubwo bwicanyi, abasirikare baje kwica baturutse mu gace ka Nyakare, ubu ni mu Karere ka Nyaruguru. Aha na ho muri ayo mataliki, hiciwe abaturage b’inzirakarengane batabarika, mu dusantere tw’ubucuruzi no mu bigo by’amashuri ndetse no mu ngo z’abaturage. Umwihariko wundi waho wanabaye uwo gushorerwa kw’abaturage, cyane cyane abegereye umuhanda munini wa kaburimbo uhuza u Rwanda n’u Burundi, ku mupaka wa Kanyaru Haut, bajya kwicirwa i Butare, mu mugi wa Huye ubungubu. Iby’ubu bwicanyi bizavugwa mu buryo burambuye mu zindi nyandiko. Mu buryo buvunaguye ariko bwakwibutswa muri aya magambo: abashorewe i Butare, biciwe mu bigo bitandukanye, cyane cyane icya Groupe Scolaire Officiel ya Butare, kinitwa Indatwa, Ishuri ry’Ubuhinzi n’ubworozi ryitwa EAV (Ecole d’Agri-Véterinaire) Kabutare, Ikigo cya gisirikare, ESO (Ecole des Sous-Officiers), Kaminuza Nkuru y’u Rwanda, UNR (Université Nationale du Rwanda) no mu Bitaro Bikuru byayo, aribyo CHB (Centre Hospitalier de Butare) , ubu yahindutse CHUB (Centre Hospitalier Universitaire de Butare) no muri INRS (Institut National de Recherche Scientifique) yaje guhinduka IRST (Institut de Recherche Scientifique et Technologique). Bamwe muri abo bakoranyirijwe i Butare hari abiciwe kure, babanje kujonjorwa mu bandi hakoreshejwe buri gihe amayeri atandukanye: nko kubajyana kubaha imirimo, gupakurura imodoka zizanye ibiribwa, kubajyana mu gisirikare n’ibindi. Abataragiye muri ayo majonjora biciwe aho bari bari, maze mu rwego rwo kwikiza umwanda, batwikirwa ahantu hatandukanye mu mashyamba akikije ibyo bigo, cyane cyane irya Kabutare na Arboretum i Ruhande ndetse n’ahandi kure. Abandi batawe mu byobo rusange byacukuriwe iyo gahunda ndetse no mu misarane.
Tugarutse ku bwicanyi bwabereye i Nyaruteja, ikindi kigaragaza ubukana bwabwo ni umubare munini w’abasirikare babukoze. Abatangabuhamya bavuga ko bazanywe n’amakamyo agera kuri 6, aturutse mu gace ka Nyakare. Uwayoboye ubwo bwicanyi ni umusirikare wari ukuriye icyo gihe ingabo muri ako gace, ubu ufite ipeti rya Jenerali, witwa Fred Ibingira.
Bavuga ko yari yarashinze ibirindiro (Head Quarter) mu kigo cy’Ubworozi cya leta cyitaga ku bworozi bw’amafi cya Rwabisemanyi, PPN (Projet Piscicole Nationale). Icyo kigo mbere ya 1994, cyari ikigo gikomeye, kikagira n’umwihariko wo guteza imbere umusaruro w’ubworozi muri guest house yasurwaga ku bwinshi, ikazimanira abayigana umuhore wa tilapia, uherekejwe no kwica akanyota. Icyo kigo nyuma cyaje kwegurirwa abikorera ku giti cyabo, ariko imikorere yacyo igenda ikendera kugeza gisenyutse burundu.
Uko ubwicanyi bwagenze
Abicanyi b’ingabo za APR bakusanyirije abantu mu isoko rwagati, imbere y’iduka ry’umucuruzi witwaga Rwagwa, ryari ryagoswe impande zose n’abasirikare benshi ba APR, bikoreye intwaro nk’abambariye urugamba.
Iryo gotwa n’abasirikare ryari rifite gahunda ubona yateguwe neza, nta kwibeshya na guke cyangwa guhubuka kurimo. Abo basirikare ba APR bigabanyijemo ibice bitatu:
– Igice cy’abitegeye aho bari bakoranyirije abantu, batunze imbunda abakoreshwaga icyiswe inama;
– Ikindi gice cyari kirinze ibyanzu (couloirs) byose biri hagati y’amazu yubatse isoko, bari bahagaze bateye umugongo abari bakoranyirijwe mu nama, basa n’abacunze umutekano w’inyuma y’isoko, ariko mu by’ukuri ari abategereje uwagerageza kwiruka ahunga ngo bamukurikize amasasu;
– Abari barinze imihanda nyabagendwa isohoka mu isoko bagamije gukumira abagerageza guhunga bose.
Abasirikari ba APR babicaje barambije, begeranye, basobekeranye amaguru, umwe ku wundi, ndetse uko bagendaga baba benshi, ni ko babahindaga babatsindagira kurushaho. Ubu ni uburyo FPR yakoresheje ahantu hose mu gihugu yakoresheje icyo yise inama, mu rwego rwo kubuza amahirwe yo kwinyagambura no gushobora guhunga abagambiriwe kwicwa. Muri uko kubatekesha amateke, bagendaga barobamo bamwe bamwe, bakabajyana ahandi ubutazagaruka.
Ijonjorwa n’iyicwa mu byiciro bitandukanye
Abaturage bitabiriye inama ku bwinshi, banyurwa n’ibiganiro, ndetse na nyuma yaho abasirikare ba APR bajya gushaka abandi no kuzana ku ngufu abatitabiriye inama. Ni muri icyo gihe bafashe uwitwa Yohani Nepomuseni Murwanashyaka ku Murehe (Karama), wari umugoronomi wize kaminuza, bamwizeza umwanya w’ubuyobozi, kimwe n’abandi bigaragara ko bajijutse.
Abasirikari ba APR batangiye icyiswe inama babaganiriza neza, n’umutima wuzuye uburyarya, babizeza ko bo ari beza ko batandukanye cyane n’abicanyi bababanjirije.
Nyuma y’igihe byaje guhinduka, batangira kubiyenzaho bababaza abicanyi, ababaye abasirikare cyangwa abayobozi babarimo; bigeza n’ubwo baberurira ko baguma hamwe, kuko ugerageza guhaguruka bahita bamurasa.
Icyo gihe cyakurikiwe no kubajonjora, bahereye ku bo bakeka bafite imbaraga zo kubarwanya cyangwa izo kwiruka bahunga. Bababazaga ibibazo biteye bitya: “Nimutwereke interahamwe zibarimo”, “Nimutwereke abari abasirikare cyangwa abapolisi”! Abo babashije kwerekana babakuye mu bandi bahita babica ako kanya.
Ijonjora ryarakomeje, bahera ku bagabo n’abasore bafite imbaraga, uwo bakozeho, bakamuhagurutsa, bakamujyana ku ruhande, bakamubohera amaboko inyuma, bamara kugwira itsinda ry’abantu nka 10 kugeza kuri 15, bagashorera, bavuga ko hari ibyo bagiye kubabariza mu biro bya Komini. Abo bose bagendaga, urwabo rwabaga rukaswe ubwo, bakagenda ubutazagaruka, bigakomeza gutyo gutyo no ku bandi. Abo bose bajyanywe, nta we uzi neza uko byabagendekeye. Ibyerekeranye n’ibazwa ryabo kwari ukubica urubozo, kugeza bashizemo umwuka.
Bamaze kumaramo ab’imbaraga, hasigaye abagore, abana n’abandi bafite intege nkeya. Abongabo bo ntibigeze babashorera ngo babajyane kure. Babakubitiye udufuni aho ku kibuga bari bicajwe, barabarangiza. Ibyari inama bihinduka ukwitaba Imana ubwo.
Urupfu rw’abo twibuka amazina
Yohani Nepomuseni Murwanashyaka, yari umukozi wa ONG i Kigali, hamwe n’abo bari kumwe barimo Emmanuel Niyongira, wari diregiteri w’Amashuri Abanza, bo ntibigeze banyuzwa muri iyo nama, kabone n’ubwo banyujijwe hafi yayo. Abarokotse iyo nama bahamya ko bashorewe babohewe amaboko inyuma mu mugongo, bakuwe mu gace kari kure gato y’i Nyaruteja, kitwa ku Murehe, muri Segiteri ya Karama. Amakuru avuga ko bari bagerageje guhungira i Burundi bagana icyerekezo cya Gikore gitandukanye n’aho Nyaruteja iherereye, ariko baza gusubizwa inyuma noneho babashorera baberekeza i Nyaruteja hari n’icyicaro cya Komini Kigembe, babizeza ko bakenewe nk’abantu bajijutse bakenewe mu myanya y’ubuyobozi bushya bw’igihugu. Iyo myanya ntibayihawe, ahubwo bahise babagemurira urupfu ako kanya. Bashobora kuba bariciwe mu cyumba cy’urukiko rwa Kanto rwa Komini.
Abandi bari bafashwe muri iryo tsinda ry’abajijutse ni aba bakurikira: Venusiti Iyakaremye, wari umukozi wa Electrogaz i Butare (Ikigo cya Leta gitanga amazi n’ingufu z’amashanyarazi); Fawusitini, bahimbaga Murokore, wari umucuruzi, hamwe n’umuhungu we; umuhungu wa Sitaratoni Nzabonimana, wari umucuruzi, n’umugore we Ntasoni n’umwana muto yari ahetse; n’abandi benshi abatangabuhamya batibutse amazina.
Hari n’abandi benshi bishwe icyo gihe, nk’uko byibukwa n’abatangabuhamya: Gallican Habimana, wari gafotozi, n’umuyobozi wa korali ya Paruwasi Higiro; Egide Muhoza w’i Nyaruteja, wari n’umukuru w’Abasuguti, wapfanye n’umuhungu we w’imfura na mwishywa we; Kasiro Selestini, wari umucuruzi n’umuvandimwe we Bagora; Fransisko Bagirubwira, wari umubaji (menuisier); Donati Sebazungu, wari ufite ubumuga bw’ukuguru; Dominiko Rukebesha w’i Nyaruteja; Innocent, umuhungu wa Iyamuremye bahimbaga Kirayi na Uwantege, w’umututsikazi; Martin Rutagengwa, umucuruzi wari ufite Restaurant, wakomokaga i Cyarwa, wari umututsi; Simoni Bwanzinyereri; Mariya Tereza Niyonagira, yari umuyobozi wa CCDFP hamwe n’abana be Eriki Baganineza na Anjelika Nyiraneza; Mariya Tereza Uwineza hamwe n’umwana we wa bucura Léa Nakure; umugore w’umuhutukazi wa Mbabariye w’umututsi wishwe mu kwa Kane n’interahamwe; Mukakarera, umukobwa wa Modesiti Munyankindi, w’umututsi, akaba n’umucuruzi, wari warishwe n’interahamwe hamwe na bamwe bo mu muryango we. Hari kandi na Diyoniziyo Hitimana, umuhinzi mworozi, Veronika Mukarugaryi, Yuliyani Kadandaza w’umudozi; Fawustini Rwigenera, yari umuvuzi w’ingoma kuri Paruwasi Higiro; umugore w’umusaza Petero Gikara, umwana we w’umuhungu wari ufite imyaka 13; uwo bahimbaga Manyoni wari utuye i Remera, afite n’akabari; n’abandi, n’abandi.
Ubwicanyi bwatangiye kuva ingabo za FPR Inkotanyi zigeze muri ako karere, taliki ya 6 Nyakanga 1994. Uretse n’ubwicanyi bwabereye mu isoko mu buryo busa no gutsemba, hari n’ubwakorewe abantu benshi i Ruhororo, mu Gatabire, barimo abatwikiwe mu nzu y’Akabari ka Inosenti Sindaho. Muri bo turibuka umudamu wa Yohani Rusingizandekwe, wari Konseye wa Segiteri, akaba n’umukobwa wa Yohani Mugabowumwami, hamwe n’abana be.
Hari kandi ubwicanyi bwabereye muri Segiteri ya Nyanza; uwibukwa cyane wagaragaraga ni uwitwa Gisenyi, wari umucuruzi w’akabari k’urwagwa. Muri Selire Shyombo, Segiteri Karama, bwahitanye Benedigito Nzajyibwami, Klaveri Rukagana, Didasi Rwibuka n’umugore we Generoza Nyirandindiye. Babicishije udufuni mu rugo rwabo. Hari kandi umwana w’umuhungu wa Petero Rwibasira, n’uwa Ananiyasi Ntahontuye n’uwitwa Augustini.
Habayeho ndetse n’iyicwa ry’abarwayi bo mu mutwe: umwe w’umudamu, wakomokaga mu karere ka Nyakare, n’undi witwa Fransisko.
Irigiswa ry’imirambo
Nk’uko byagiye bikorwa ahantu hose, ubwicanyi bw’indengakamere abasirikare n’abakada ba FPR bakunze kubukorera aho interahamwe zabaga zariciye abatutsi mu mezi yabanje, kugira ngo ubwo bwicanyi bwose bazabuzigerekeho, nk’uko babicamo umugani ngo “Malheur aux vaincus”, bishatse kuvuga ngo “Byose bibazwa uwatsinzwe urugamba”. Imirambo y’abicwaga yashinyagurirwaga mu buryo bunyuranye.
Mu mwanya wo gushyingura abapfuye, ahubwo hakoreshejwe ugutwika imirambo hakoreshejwe ibiti, lisansi n’ibitunguru, mu rwego rwo kugabanya no gupfukirana umunuko, bajijisha ngo bumvikanishe impumuro y’inyama zokeje. Imirambo y’abiciwe mu byumba bya Komini Kigembe no mu mazu ayikikije, kimwe n’abiciwe mu isoko i Nyaruteja, yatwikiwe hafi y’aho babiciye, bose babatwitse mu buryo bumwe.
Abandi bishwe bagiye bajugunywa mu byobo, mu misarane, abandi batabitswe mu mirima n’ahandi hose babiciye ku buryo bose bitiriwe interahamwe. Hari n’abo barekaga mu gihe bataguye hafi y’umuhanda cyangwa ahantu nyabagendwa, barorera kubashyingura baribwa n’imbwa n’ibindi bisimba byo mu gasozi. Imana ibahe iruhuko ridashira, kandi twizere ko abagize uruhare mu kwica abo bantu, bazashyira bagakurikiranwa.
Birakwiye kandi ko buri wese agira uburenganzira bwo kwibuka abe bishwe cyangwa baburiwe irengero. Ni bwo buryo bwonyine buruhura imitima y’ababuze ababo bose, bakoroherwa no guhora bibaza irengero ry’ababo. Bibafasha kandi kwibagirwa iyo nabi y’ivangura rikabije, mu kwamburwa uburenganzira bw’ibanze bwo kuririra abawe bapfuye bazize inabi bakorewe cyangwa se baburiwe irengero. Bibabera kandi urukingo rubarinda kugira ngo na bo ubwabo iyo nabi itabarika mu mutima. Ni yo nzira y’ukuri y’ukubabarirana n’ubwiyunge.
(Biracyaza)


c: text/html

text:
Amashanyarazi: 380V , 50HZ
Umuvuduko wikirere: 1000L / MIN, 6-8BAR
Igicuruzwa: ikariso yamababa yisuku ((ubwoko bwa fluff nubwoko bwa ultra-thin hamwe nibikoresho byoroshye)
Ingano y'ibicuruzwa: kubisabwa nabakiriya
Imbaraga: 120KW (ukuyemo Compressor yo mu kirere)
Umuvuduko wo gushushanya: 400PCS / M (ubunini bwa 230mm)
Umuvuduko uhamye: 350PCS / M (ubunini bwa 230mm)
Ingano yimashini: 19.5m * 2m * 2.3m (ukuyemo imashini isaba kole na blower)
igipimo cyibicuruzwa byarangiye: ≥98% (ukuyemo imyanda iterwa nuwasabye kole no kongera ibikoresho bibisi).
Icyerekezo cyimashini: kubakiriya
ibara ryimashini : kubakiriya

robotstxt: allowed

filter: keep


text:
Umushinga wo kwandikisha inzibutso za Jenoside za Nyamata, Murambi, Gisozi na Bisesero ku rutonde rw’umurage w’isi rwa UNESCO
Binyujijwe muri Komisiyo y’Igihugu yo Kurwanya Jenoside (CNG), Leta y’u Rwanda yatangije igikorwa cyo kwandikisha inzibutso za Jenoside za Nyamata, Murambi, Gisozi na Bisesero ku rutonde rw’umurage w’isi rwa UNESCO.
Kwandikisha izi nzibutso za Jenoside ni igikorwa gifitiye Isi n’u Rwanda akamaro kuko kizafasha kurushaho kubungabunga amateka ya Jenoside yakorewe Abatutsi, muri iki gihe no mu igihe kizaza. Ni uburyo bufatika bwo kurwanya Jenoside n’ingengabitekerezo yayo hifashishijwe, inyigisho zihabwa abazisura n’ibihamya biri mu nzibutso bijyanye n’ubugome Jenoside yakoranywe. Ni uburyo na none bwo gusubiza agaciro inzirakarengane zishwe no guhora zibukwa kugira ngo Jenoside ntizongere kubaho ukundi, mu Rwanda no mu mahanga.
Inzibutso ziteganywa kwandikishwa ku rutonde rw’umurage w’isi rwa UNESCO, ni:
1. Urwibutso rwa Nyamata
Urwibutso rwa Jenoside rwa Nyamata rwahoze ari Kiliziya ruri mu Karere ka Bugesera mu Ntara y’Iburasirazuba. Mu gihe cyaziraga ko uhungiye mu ngoro y’Imana ayicirwamo, Nyamata kimwe n’izidni Kiliziya nyinshi mu Rwanda ziciwemo ibihumbi by’inzrakarengane. Kuri ubu, ishyinguyemo imibiri y’Abatutsi isaga ibihumbi mirongo ine.
2. Urwibutso rwa Murambi
Urwibutso rwa Jenoside yakorewe Abatutsi rwa Murambi ruri mu Karere ka Nyamagabe, Intara y’Amajyepfo. Uru rwibutso ni ishuri rya Tekiniki ryubakwaga, mu 1994, Abatutsi bari batuye mu cyahoze ari Gikongoro no mu nkengero zayo bashishikarijwe n’inzego zumutekeno kujyayo ngo "bacungirwe umutekano", ariko bagamije kubica hakoreshejwe ubushobozi buke, mu mwanya muto kandi ntawe ubacitse. Mu ijoro ryo kuwa 21/04/1994 Abicanyi bishe inzirakarengane zahungiye aho i Murambi, abasaga ibihumbi mirongo ine na itanu bavutswa ubuzima
3. Urwibutso rwa Gisozi
Urwibutso rwa Jenoside rwa Gisozi ruri mu Mujyi wa Kigali, Akarere ka Gasabo. Uru rwibutso rwubatswe mu 1999, ni rwo runini mu Gihugu hagendewe ku mubare w’abarushyinguyemo basaga 250.000. Usibye abantu bahiciwe, imibiri y’abahashyinguwe yavanywe hirya no hino mu Mujyi wa Kigali no mu nkengero zawo.
4. Urwibutso rwa Bisesero
Urwibutso rwa Bisesero uri mu Karere ka Karongi, Intara y’Iburengerazuba. Rwubatswe mu 1998 kugira ngo rubungabunge amateka y’ubutwari bwo kwirwanaho kw’Abatutsi banganga kwicwa barebera mu gihe kigera hafi ku mezi abiri. Nyuma yo gucika integer kubera gusonza no kutagira intwaro, baje kuneshwa, baricwa. Uru rwibutso rushyinguyemo imibiri y’inzirakarengane isaga ibihumbi mirongo ine na bitanu


text:
Abahanga mu nyigo z’ibidukikije bishyiriyeho urugaga RAPEP ruzabafasha kunoza ibyo bakora
Urugaga rw’abanyamwuga bakora inyigo mu bijyanye n’ibidukikije rwitwa RAPEP(Rwanda Association of Professional environmental Practitioners) rwatangijwe ku mugaragaro ku wa mbere tariki 18 Werurwe 2019.
Urwo rugaga rwatangijwe ku mugaragaro na Minisitiri w’Ibidukikije, Dr. Vincent Biruta.
Egide Nkuranga uyobora urwo rugaga yavuze ko icyo ruje gukemura ari ugushyira hamwe abo bahanga mu bijyanye n’ibidukikije kugira ngo bajye bakora inyigo zituma niba hari imishinga igiye gukorwa cyangwa n’ibindi, bikorwe bitangije ibidukikije.
Ati “Ni ukuvuga ngo icyo bashinzwe ni ukugaragaza ibibazo bishobora guterwa n’iyo mishinga, noneho bakagerageza no gushaka uburyo bishobora gukemurwa kandi iyo mishinga igakorwa neza.”
Nkuranga avuga ko bimwe mu bibazo byari bihari uyu mushinga uje gukemura ari uko buri muhanga muri abo bakora izo nyigo yayikoraga ku giti cye, rimwe na rimwe n’iyo habamo amakosa cyangwa yakoze nk’inyigo itari nziza, ntabone uburyo yabibazwa. Naho ubungubu, ngo kuko bose bibumbiye mu ishyirahamwe rimwe, ngo bizajya bibazwa iryo shyirahamwe kuko rizajya rikurikirana ubwaryo abo bahanga bakora izo nyigo.
Ati “Bivuze ngo mbere nta ‘organization’ yari ihari, ariko ubu noneho irahari, ikibazo kizajya kiba kizajya kibona ugikurikirana kandi mu buryo bwihuse.”
RAPEP ni urugaga rwigenga ariko rukorana na Minisiteri y’Ibidukikije by’umwihariko n’Ikigo cy’Igihugu gishinzwe kubungabunga ibidukikije (REMA).
Umuyobozi Mukuru w’ Ikigo cy’Igihugu gishinzwe kubungabunga ibidukikije(REMA), Eng. Coletha Ruhamya, yavuze ko abo bantu bari basanzwe bahari ariko nta gahunda ihamye kandi ihuriweho bakoreramo, buri muntu akora ukwe.
Ati “Iyo rero bashyizeho ihuriro nk’iri, bibafasha gukora neza. Bizabafasha kwigenzura, niba hari inyigo zakozwe nabi, abagize urwo rugaga ni bo bazajya bareba abazikoze bakaba banabahana.”
Ubusanzwe Minisiteri y’Ibidukikije na REMA ni zo nzego zabakurikiranaga ariko ubu abo banyamwuga mu nyigo z’ibidukikije ni bo bagiye kwishyiriraho umurongo ngenderwaho n’ibisabwa kugira ngo umuntu ajye mu rugaga.
Eng. Coletha Ruhamya ati “Twumva rero ari urwego ruje gufasha Leta muri za nyigo zitandukanye zijya zikorwa zijyanye no kurengera ibidukikije, no gusuzuma ingaruka ku mishinga itandukanye. Bizajya bikorwa kinyamwuga kandi ababikora bamenyekane kuko ubundi umuntu yabashakishaga hirya no hino.”
Eng. Coletha Ruhamya kandi avuga ko kwishyira hamwe kw’abo bantu bakora inyigo ku bidukikije bizabagirira akamaro kuko bizajya byoroha mu kubagezaho inkunga cyangwa amahugurwa n’ibindi bakenera kugira ngo banoze ibyo bakora.
Urugaga rw’abanyamwuga bakora inyigo mu bijyanye n’ibidukikije (RAPEP) rwashyizweho n’itegeko No 36/2016 ryo ku wa 8 Nzeri 2016, risohoka mu igazeti ya Leta yo ku 26 Nzeri 2016.


text:
Umunyamakuru Innocent Rudasumbwa avuga ko acyumva ibyabaye kuri Bamporiki byamutangaje kuko ari ibintu byaguye abantu hejuru gusa ngo ibyo gufungirwa iwe kugeza iki gihe we ntabyumva ngo keretse uwamuhaye icyo gihano abisobanuye.
Rudasumbwa avuga ko kuba RIB yaravuze ko Bamporiki afungiye iwe bisa naho icyaha yakoze kidakomeye ariko kikaba cyaramukuye ku mwanya w'ubuyobozi yari afite ati'' Wagirango icyo cyaha ntigikomeye cyangwa hari akandi kantu bashobora kuba bamuteganyiriza bakanga wenda nko gukoma rutendera, ashobora kwikoza iriya akamarayo amezi atandatu wenda bikazabanza guca mu zindi nzira''
Akomeza avuga ko mu gihe cyose Bamporiki atarahamwa n'icyaha ari umwere ariko ko icyaha avugwaho kidasaza ikindi cya kabiri cyamukuye mu mwanya wo hejuru.Yibaza niba iyo aza kuba ari undi woroheje yarikubikorerwa.
Mu kiganiro na Ukwezi TV ,Rudasumbwa avuga ko kuba hari abagaragaje ko bishimiye ibyabaye kuri Bamporiki biterwa n'uko yagiye yitwara n'ibyo yagiye avuga ku bantu bari mu byago atanga urugero kuri Karasira Aimable aho we ubwe(Aimable) yavugaga uko abona ibintu aho yashimangiraga ko Abanyarwanda ari bantu babi ko atabyarana nabo ahubwo ko yifuza ko umwana we yaba afite amaraso avanze ati'' Noneho Bamporiki aratangaza , ndibuka iyo Tweet, aravuga ngo umuntu wumva atabyarira u Rwanda ntakwiye no kururerera .Hanyuma ibyakurikiyeho nukO yari umwarimu muri Universite agakurwaho''
Mu gusubiza iyi Tweet ya Bamporiki , Karasira Aimable nawe yagize ati'' Nta gitangaza kirimo ko umuntu wacukuye imisarane yagucukurira imva''
Rudasumbwa ashimangira ko abakunzi ba Karasira ndetse na we ubwe bagize aho bashyira Bamporiki ari bimwe bavuga ngo nyiri kirimi kibi yatanze umurozi kuroga.
Yungamo ko azi Bamporiki cyane ko bakunze guhura mu bihe bitandukanye ndetse akagaragaza ko afite inganzo ishobora kumugeza ahantu kandi ko yahamugejeje ariko bityo ko ibyo yavuze byose cyangwa yakoze hari ikintu yibagiwe ati'' Noneho mu migani yose yagiye aca nawe yibagiwemo umwe uvuga ngo 'ubwiza bw'Umukobwa bumugeza i Bwami ariko imyitwarire ye niyo ibara (Igena) igihe azamarayo, nawe yagombaga kwibuka uwo mugani''
Ikindi agarukaho ni urupfu rwa Kizito aho bimaze kuvugwa ko yiyahuye, Bamporiki yahise yandika kuri Twitter avuga ko Inkunguzi y'Inkware ishoka agaca kayireba,Akamasa gashaka gupfa gasoma ubugi bw'Intorezo ari amagambo avuga ku muntu wapfuye.
Tweet ya Bamporiki yagiraga iti''Utahanuye ahunga bahinga,Intabaza irira ku muziro,Igisiga cy'urwara rurerure cyimennye inda, Akamasa k'inkunguzi gashoka izindi zitashye.Amahitamo y'umuntu hari ubwo amuhitana .Reka twizere ko amaherezo y'uwacu uyu,azasoza neza kuko haguma ubuzima''
Aha niho Rusadumbwa ahera ashimangira ngo niba Bamporiki afite abanzi cyangwa abakunzi niwe wabiremeye .
Ikindi agarukaho ni amagambo Bamporiki yavuze kuri Nyina aho yiyemereye ko azamuvamo gusa ko ntakosa uriya mubyeyi afite kuko yibazaga ukuntu umuntu uvuka iwe yaba umunyapolitiki ati''Umubyeyi kwibaza aho umwana we agiye kwerekeza ntabwo ari ikibazo rwose''
Aha ashimangira ko uyu ari nawo mwaku wa Bamporiki mu gihe atarasaba nyina imbabazi kuko iyo hatabamo gusesengura cyangwa ngo habe ubuyobozi buzi gushishoza kari kamubayeho bikozwe n'umuhungu we.
Indi ngingo uyu munyamakuru azamura ni iyo kuba Bamporiki nk'uko yasabeje Nyina umubyara yanashyize hanze amabanga ya FPR-Inkotanyi aho yagaragaje ko uyu muryango urimo imitego ku karubanda hari n'abana bato bishimiye kuwinjiramo bifuza no kuzaba abayobozi ariko bagahita bumva ko umuryango bajemo urimo imitego .
Ashimagira ko Bamporiki yari afite uburyo yagombaga kubivuga haba kubibwira umunyamabanga mukuru wa FPR cyangwa se akabibwira Perezida Kagame cyane cyane ko atagombaga kumubura bityo ko atari akwiye kuvugira amagambo ameze kuriya ahantu nkahariya cyane cyane ko muri Politiki FPR iba ifite abandi ihanganye nabo.
Asaba Bamporiki kumenya impumuro y'isano akayubaha bityo ko yakwegera nyina akamusaba imbabazi akongera akamweza.
Bamporiki yatewe umwaku n' amagambo yavuze kuri nyina no kushinyagurira Kizito na Karasira||Innocent
Source : http://www.ukwezi.rw/1-1/Amakuru-anyuranye/article/UMWAKU-yikururiye-Ibyo-Bamporiki-yavuze-kuri-Kizito-na-Karasira-n-Amabanga-ya-FPR-yamennye


text:
Kuri uyu wa Gatanu, tariki ya 12 Kanama 2022, ni bwo uyu muryango wahurije hamwe urubyiruko n'abakuze barenga 100, mu gikorwa cyo kwizihiza Umunsi Mpuzamahanga w'Urubyiruko.
Umuyobozi wungirije wa Never Again Rwanda, Christiane Rulinda, yavuze ko guhuza urubyiruko n'abasheshe akanguhe ari bumwe mu buryo bashyizeho, mu kunoza umubano w'urubyiruko n'abafata ibyemezo hagamijwe ubwumvikane n'ubufatanye hagati yabo.
Imibare igaragaza ko Afurika ari yo ifite icyuho kinini hagati y'ibisekuru mu myaka 40 ishize. Ni mu gihe 40% by'abatuye Afurika bari munsi y'imyaka 15, ndetse mu Rwanda, 71% bari munsi y'imyaka 30.
Rulinda yavuze ko ibiganiro n'uru rubyiruko n'abakuze, birufasha kumvwa n'abafata ibyemezo ku rwego rw'igihugu.
Yakomeje ati "Ndizera ko koroshya ibiganiro hagati y'ibyiciro byombi bizazamura imyifatire, aho ibibazo bigaragara nk'amahirwe, aho kwibanda ku ngaruka mbi zishobora kuvuka."
Ni mu gihe ngo muri iyi minsi hagaragara cyane ivangura n'imyumvire idahwitse mu bisekuru bitandukanye.
Ibyo ngo biba inzitizi ku ruhare bagira muri sosiyete, kandi ahanini bigaterwa no kutamenya ukuri ku bijyanye n'imibereho y'ibindi byiciro.
Yakomeje ati "Guteza imbere imikoranire isanzwe hagati y'abantu batanganya imyaka bishobora gufasha mu kugabanya imyumvire idahwitse, kuzamura imyumvire itandukanya abantu mu byiciro hagendewe ku myaka n'ibibazo bahuriyeho."
Rulinda avuga ko kwimakaza ubu bufatanye birimo inyungu kuri sosiyete.
Yakomeje ati "Guteza imbere ubufatanye bw'ibisekuruza byaba igisubizo ku bibazo bimwe duhura na byo muri sosiyete, mu gukoresha neza ibyo twese dushobora gutanga hatagendewe ku myaka yacu, kandi bikagira inyungu mu bukungu n'imibereho myiza kuri bose."
Ibi biganiro ngo bituma habaho ubwumvane hagati y'ibyiciro byombi, abakuru bagakura amasomo ku bibazo urubyiruko ruhura nabyo, abato nabo bakigira ku ntambwe z'abababanjirije.
Rulinda yakomeje ati "Ni muri urwo rwego, amajwi y'urubyiruko, cyane cyane abakobwa bakiri bato, agomba kumvwa n'ibitekerezo byabo bikinjizwa mu bikorwa bya politiki."
Elie Mugabowishema washize Umuryango Nsindagiza Organization mu 2014, yavuze ko mu guhangana kw'ibisekuru, yasanze Isi yita cyane ku bakiri bato, ntihe umwanya abakuze kandi bose ariho bagana.
Yavuze ko buri cyiciro gikwiye kuba gitekereza ku kindi.
Ati "Abakiri bato bakeneye kwita ku bageze mu zabukuru, kugira ngo bafashe abageze mu za bukuru batanze imbaraga zabo, batanze ubushobozi bwabo, kugira ngo tube tugeze aho turi uyu munsi."
Yavuze ko binyuze mu mbaraga bashyize hamwe, bishimira ko hamaze gushyirwaho politiki y'igihugu y'abageze mu zabukuru, yemejwe muri Gicurasi 2021.
Mu ngingo enye ziyigize, ngo hateganyijwemo ubusabane bw'abakiri bato n'abageze mu za bukuru, kandi ngo ni ikintu gikomeye.
Yavuze ko bakomeje n'ubukangurambaga kugira ngo hasinywe amasezerano Nyafurika y'inyongera y'abageze mu zabukuru, ari na ko basaba Umuryango w'Abibumbye gushyiraho amasezerano mpuzamahanga y'abageze mu zabukuru.
Marthe Mukantwari wabaye umwarimu igihe kirekire, yavuze ko hakenewe ko ababyeyi bongera imishyikirano n'abana babo, ari nacyo gutuma bashobora kubabwira ibyo batekereza.
Ni ibintu muri iki gihe ngo bitacyoroha, kubera ko ubuzima busigaye bugoye, ari ukuzinduka abantu bajya gushakisha, ugasanga "umwana ahita aba umukozi wo mu rugo, nyina akajya gushaka imibereho."
Ibyo ngo bituma abana batagihuza umuco, ababyeyi bamwe ntibabatoze indangagaciro.
Icyakora ngo hari urubyiruko usanga rurangaye, rushukwa cyane n'ibyo rubona mu ikoranabuhanga, rimwe na rimwe rukabikoresha nabi.
Yashimye iki gitekerezo cyo gushyira hamwe abakuru n'abato ngo barusheho kuganira, "kugira ngo turebe ko hari icyo twakosora amazi atararenga inkombe."
Mu gihe hatabayeho ibiganiro bihagije, ngo usanga habaho kwigagaza haba ku ruhande rw'ababyeyi cyangwa rw'abana.
Umukozi muri Minisiteri y'Uburinganire n'Iterambere ry'Umuryango (MIGEPROF), Alfred Karekezi, yasabye ko imiryango irushaho gufatanya mu kunga ubumwe, kandi abana ntibahezwe mu biganiro bijyanye nayo.
Yakanguriye ababyeyi guha abana umwanya uhagije ngo baganire kandi bakita ku kumenya ibyo abana bareba ku ikoranabuhanga, kuko ari bimwe mu bishobora kubayobya.
Source : http://igihe.com/amakuru/u-rwanda/article/urubyiruko-rwashishikarijwe-kwicarana-n-abakuze-bagasasa-inzobe


text:
Amasomo yo ku wa gatandatu w’icyumweru cya XXIV
Ku wa 23 Nzeri 2017
1 Tim 6, 13-16 Z 99,2-5, Lk 8,4-15
Imbuto yatubibwemo
Umugani w’umubibyi tuwumvise kenshi kandi mu gice gikurikiyeho Nyagasani arwusobanura. Yezu aratwereka uko Ingoma y’ijuru itangira mu mitima y’abantu, yagabanijemo ibice bine agereranije n’aho imbuto yaguye : iruhande rw’inzira, mu rubuye, mu mahwa no mu gitaka cyiza. Uyu mugani uraduha igitekerezo gisanzwe ariko kijyaniranye n’inyigisho y’iyobokamana n’imyitwarire y’abantu.
Ubuhinzi cyane cyane ubw’ibinyampeke buramenyerewe mu gihugu Yezu yigishijemo, ku buryo amagambo yumvikana neza akanaryohera abamwumvaga.
Umubibyi ubiba arakora ibyo amenyereye ariko umuntu yagira ati « ntabwo azi kubiba » none se ko imbuto nyinshi ibyiciro 3 ari izaguye ahadakwiye. Aha bikaba biterwa n’uko aho abiba hateye ahubwo we akabibana ubuntu, ukwihangana n’amizero. Arabibana ubuntu n’ukwihangana kuko atinuba kubera imbuto zigwa ahadakwiye ntibimuce intege. Arabibana amizero kuko akomeza kubiba ku buntu kandi akabiba nyinshi atitaye kuzo yatakaje.
Yezu ubwe yasobanuye icyo uyu mugani uvuga. Yezu yavuye mu ijuru aza mu nsi kubiba Ijambo rye, kwamamaza Ingoma y’Imana itangirira mu mutima wa buri wese. Ijambo ry’Imana dukomeza kuribwirwa, kuko itarambirwa kutubwira. N‘ubwo imbuto yaguye ahantu hatatu hadakwiye ubanze kuri iki gihe cyacu aho hantu hadakwiye hariyongereye. Uretse Ijambo ritera imbuto twibukeko noneho hari abakiri iryo Jambo bakagaragara nk’abaricengewe ahubwo bakarwanya n’imbuto ryera mu muryango w’Imana ariwo Kiliziya. Ni benshi mu bakristu bakwiyerekana nk’abakiriye Ijambo ry’Imana ariko bagakora ibikorwa bisenya umuryango w’Imana, ntibishimire imbuto zera ku bikorwa bya bagenzi babo. Uretse rero no kuba imbuto zaguye ahadakwiye hiyongeraho guhinduka imungu zirya za zindi zeze ku mbuto zaguye ahantu heza. Bityo umubibyi akahahombera, uretse ko yihangana.
Burya Imana iratwihanganira
Buri wese agereranije ibyo yabwiwe kuva aho amenyeye Inkuru Nziza yasanga ari byinshi. Hari ibyo twumva mu Gitambo cy’Ukaristiya, hari ibyo dusoma ubwacu yewe hari n’ibimenyetso binyuranye Imana ikoresha kugira ngo itwigaragarize mu mibereho yacu. None se imbuto ni izihe ? Hari imbuto dusabwa kwera twebwe ubwacu tukabaho nk’abamenye Kristu nk’abagengwa na Kristu ntitube ibyigenge. Bityo imibereho yacu ikaba iyo guha Imana ikuzo n’iy’ibyishimo dukesha kumenya Imana.
Hari n’imbuto twerera umuryango w’Imana Kiliziya. Tugahera ku bavandimwe, kubo tubana, kubo dukorana, kugera ku matsinda manini. N’iyo tuteze imbuto Imana umubibyi wihangana kandi ugira ubuntu irongera ikadutungisha Ijambo ryayo ngo irebe ko hari icyavamo.
Padiri KAroli Hakorimana
Madrid/ España


text:
Korali Family of Singers bateguye igitaramo bitiriye ‘Umuryango Mwiza’
Pasiteri agiye gufungwa imyaka 30 kubwo gusambanya umwana w’imyaka 14
Pasiteri Eric Tuininga wo muri Amerika, Georgia agiye gufungwa imyaka 30, nyuma yo guhamwa n’icyaha cyo gusambanya umwana w’umukobwa ufite imyaka 14, ubwo yari mu ruzinduko rw’iyogezabutumwa mu gihugu cya Uganda.
Eric Tuininga ufite imyaka 44, nyuma yo kwemera icyaha imbere y’umushinjacyaha mukuru muri Georgia, Marc T. Treadwell, yahise atabwa muri yombi.
Tuininga, usanzwe atuye muri Milledgeville, arafungwa imyaka 30 ndetse acibwe n’ihazabu ingana n’ibihumbi 250 by’amadorali ya Amerika, ugenekereje angana na miliyoni 250 z’amanyarwanda.
Tuininga, yagiye mu butumwa mu gihugu cya Uganda mu mwaka wa 2012. Yemera ko yakoresheje ububasha ahabwa n’itorero agasambanya umwana wasengeraga muri iryo torero ndetse akajya anamusambanyiriza mu nyubako zo ku rusengero.
Musomyi, isomo wakura muri iyi nkuru ni ukurinda umutima wawe kugira ngo utagwa mu moshya, kuko Satani ntawe atinya, wa mugani wa Pawulo ngo “nshobozwa byose na Kristu umpa imbaraga.”


text:
Isomo rya 1: Abanyafilipi 2,5-11
Nimugire mu mitima yanyu amatwara
ahuje n’aya Kristu Yezu ubwe:
N’ubwo we yari afite imimerere imwe n’iy’Imana,
ntiyagundiriye kureshya na Yo.
Ahubwo yihinduye ubusabusa, yigira nk’umugaragu,
maze mu migirire ye agaragaza ko ari umuntu.
Nuko aho amariye kwishushanya n’abantu,
yicisha bugufi kurushaho,
yemera kumvira, ageza aho gupfa,
apfiriye ndetse ku musaraba.
Ni cyo cyatumye Imana imukuza,
imuha Izina risumbye ayandi yose,
kugira ngo nibamara kumva izina rya Yezu,
bose bamupfukamire, mu ijuru, ku isi n’ikuzimu,
kandi indimi zose zamamaze
ko Yezu Kristu ari We Nyagasani,
biheshe Imana Se ikuzo.
Zaburi ya 21(22), 26-27ab, 28-29, 31-32
Nyagasani, ni wowe nzaharira ibisingizo byanjye
mu ikoraniro rigari;
imbere y’abagutinya, nzubahiriza amasezerano nakugiriye.
Abakene bazarya, maze bahage,
abashakashaka Uhoraho bazamusingiza.
Isi yose, aho iva ikagera, izabyibuka
maze igarukire Uhoraho,
imiryango yose y’amahanga imupfukamire;
kuko ubwami ari ubw’Uhoraho,
akaba ari we ugenga amahanga.
Urubyaro rwabo ruzamukeza,
ruzamenyekanye Uhoraho mu bisekuruza bizaza;
ruzamamaza ubutungane bwe,
imbaga izavuka nyuma ruyitekerereze ibyo Uhoraho yakoze.
Ivanjili ya Mutagatifu Luka 14,15-24
Umwe mu bo basangiraga, ngo yumve ibyo, abwira Yezu ati «Hahirwa uzemererwa gufungurira mu Ngoma y’Imana!» Nuko aramusubiza ati «Umuntu yateguye ibirori bikomeye maze atumira abantu benshi ngo basangire. Igihe cyo gufungura kigeze, yohereza umugaragu we kubwira abatumiwe ngo ‘Nimuze, byose byatunganye.’ Nuko bose batangira gushaka impamvu zo kubyangira. Uwa mbere aramubwira ati ‘Naguze umurima, ngomba kujya kuwureba; umbabarire, ntundenganye.’ Undi na we ati ‘Naguze ibimasa cumi byo guhingisha, ubu ngiye kubigerageza; umbabarire, ntundenganye.’ Naho undi ati ‘Narongoye, none simbonye uko nza.’
Umugaragu agarutse abitekerereza shebuja. Nyir’urugo arabisha, abwira umugaragu we ati ‘Ihute, ujye mu materaniro no mu mayira y’umugi, maze uzane abakene, ibirema, impumyi n’abacumbagira.’ Umugaragu agaruka avuga ati ‘Shobuja, ibyo wategetse nabirangije, ariko haracyari umwanya.’ Nyir’urugo abwira umugaragu we ati ‘Ongera ujye mu mayira yo mu cyaro no mu mihora, maze uhate abantu baze mu nzu yanjye bayuzure. Koko mbibabwire: nta n’umwe mu bari batumiwe uzakora ku biryo byanjye.’»


text:
Eyescontactlens Marble II Ikusanyirizo ryamabara asanzwe afite umubyimba munini wa diametero nini ya 14.5mm birakwiriye kubantu bashaka ibara rinini rya diameter.Kandi yarazamuwe hashingiwe ku gisekuru cya mbere kugirango ibara ryibara risanzwe, kandi ritume ibara hamwe n umunyeshuri bivanga hamwe muburyo busanzwe.
Komeza amaso yawe neza.Usibye kubungabunga diameter nini yo mu gisekuru cya mbere, impeta yo hanze iracyakomeza gushushanya impeta yumukara, itemerera gusa ibara ryumunyeshuri hamwe n’ibara ry’ibara rivanze mu buryo busanzwe, ahubwo binagura umunyeshuri kandi binagura ibara ryawe.Kimwe nigisekuru cyambere, gitanga amabara 5 kandi kongeramo amabara mashya kubisekuru byambere kugirango bihuze neza amabara yawe akeneye.Reka amahitamo yawe arusheho kuba menshi.
Tongyan yashinzwe mu 2010 , ikirango Seeyeye cyibanda ku gishushanyo, gukora no kugurisha ibara ryerekana amabara.Hifashishijwe ikoranabuhanga rigezweho, dukora progaramu yo guhuza amabara ya premium hakurikijwe amategeko akomeye.Igenzura rikomeye rikorwa muri buri ntambwe, uhereye ku guhitamo ibikoresho, gukora umusaruro, no kwipimisha kugeza gupakira. Intego yacu: "Ubwiza bwa mbere" .Isosiyete yacu ikomeje kuyoborwa, nkuko twahoze kuva dushingwa, ku gaciro kingenzi.yazamuwe nuwadushinze: "ubunyangamugayo, ubuziranenge, ubwitange, no guhanga udushya" .Twizera ko guhanga udushya no kwiteza imbere bijyana nigitekerezo cyacu kimaze igihe kinini cyo "gufatanya, ubunyangamugayo, no kubazwa ibyo guha agaciro abakiriya bacu" .Since ishyirwaho ryacu, twubatse umubano wizewe mubucuruzi nabakiriya, baturuka muri Amerika ya ruguru, Amerika yepfo, Uburayi, Ositaraliya, ndetse nibihugu bimwe na bimwe byo muri Aziya.Twitondera cyane ubwiza bwibicuruzwa byacu, kunyurwa kwabakiriya kandi byukuri imikorere ya pre-sale na nyuma yo kugurisha.Buri munsi, duharanira gushyiraho umwuka wubaha, inyangamugayo kandi utuje kubakozi bacu nabakiriya bacu.Twubaha abakiriya bacu kandi twizeye ko bazafatwa kimwe.Twizera ko ibibazo byose nibibazo bishobora kuneshwa no gushyikirana.Nyamuneka nyamuneka ntutindiganye kutwandikira.


text:
Abanyeshuri barangije ikiciro cy’amashuri yisumbuye muri Kamonyi batangiye itorero rizamara iminsi icumi.
Itorero ryatangijwe taliki ya 11 Mutarama 2016, riri mu turere twose tw’u Rwanda aho abanyeshuri barangije amashuri yisumbuye bagiye kumara iminsi igera ku icumi biga amasomo atandukanye ashingiye ahanini ku indangagaciro na kirazira by’umuco nyarwanda.
Mu karere ka Kamonyi muri site enye zihari arizo , Ecose , Rukoma , Mugina na Kamonyi ; ikinyamakuru intyoza cyasuye site ya Ecose iri mu murenge wa Musambira ubwo iri torero ryatangizwaga ku mugaragaro abatozwa nabo bitabira ku bwinshi kugera aho batorezwa.
Uhereye mu gitondo abatozwa bagenda baza gahoro gahoro ariko uko amasaha yagiye yigirayo niko abatozwa bagiye barushaho kwiyongera aho kubanyeshuri 603 bateganijwe gutorezwa kuri Ecose abasaga 500 byagejeje saa kumi n’ebyiri z’umugoroba bamaze kuhagera.
Mbere yo gufungurirwa ku mugaragaro itorero abatozwa babanje gukora ikizamini cy’isuzuma bumenyi hanyuma yacyo ubuyobozi bw’akarere ka Kamonyi buhagarariwe n’umuyobozi w’akarere wungirije ushinzwe ubukungu n’iterambere Claudine Uwineza aherekejwe n’abandi bayobozi batandukanye batangiza ku mugaragaro itorero.
Bimwe mu byasabwe uru rubyiruko birimo kwitwararika mubyo bakora , kugira ikinyabupfura , kwita ku impamvu yatumye baza mu itorero , gushyira imbaraga n’umwete kubyo bakora umunsi k’uwundi , kurangwa cyane n’indangagaciro na kirazira by’umuco nyarwanda ,kuba amaboko n’imbaraga z’igihugu cyababyaye.
Claudine Uwineza umuyobozi w’akarere wungirije ushinzwe ubukungu n’iterambere mu karere ka Kamonyi yabwiye urubyiruko ko kuba intore bivukanwa, bigakuranwa, ndetse umuntu akaba yabisazana ngo naho ibindi bagenda babona ni ukongera cyangwa kwiyibutsa.
Site ya Ecose niyo site nini kurusha izindi zose uko ari enye muri Kamonyi kuko iteganijwe gutorezwamo abanyeshuri basaga 600 bo mu mirenge ya Runda, Nyarubaka na Musambira . iri torero ry’abanyeshuri riteganijwe gusozwa taliki ya 20 Mutarama 2016, uko abatozwa bose bangana baturutse mu mirenge itandukanye basabwe kwirwariza kugera kuri site bagomba gutorezwa ho.
Munyaneza Theogene


text:
Korali Family of Singers bateguye igitaramo bitiriye ‘Umuryango Mwiza’
Nyuma yo kumara imyaka 19 acuranga Jean de Dieu Ngendahayo yasohoye indirimbo ye “Bayoboke b’Uhoraho”
Umuhanzi, umucuranzi, umusizi akaba n’umusangiza w’amagambo, Jean de Dieu Ngendahayo bakunze kwita Ishongore ya mwiza yasohoye indirimbo ye ya mbere yise “Bayoboke b’Uhoraho“, nubwo yari amaze imyaka 19 acurangira abandi bahanzi batandukanye.
Mu kiganiro yagiranye na Nkundagospel, uyu muhanzi yavuze ko iyi ndirimbo ari umuvugo wo kurata uhoraho. Yagize ati:
“Uyu ni umuvugo wo kurata ibyiza Uhoraho Imana ikorera umuntu muri byinshi anyuramo ariko ikaza kumuhindurira amateka ahari amaganya hagahinduka umunezero.” Yakomeje ati:
“Mu by’ukuri nishimiye kuyiririmbira abantu/abizera Imana kugira ngo iyi ndirimbo ibakore ku mitima yabo uwihebye amenye ko iyo usingije Imana kuva izuba rirashe kugeza rirenze usubizwa bidatinze. Reka rero Imana yacu tuyikomereho kd twemere ko uri mumaboko yayo ntacyo abura aritetera bigatinda!”
Jean de Dieu Ngendahayo ni umuhanzi uramya Imana ukomoka mu Karere ka Nyamasheke i Burengerazuba, ariko ubu akaba atuye munkengero z’umujyi wa Kigali.
Ngendahayo kandi ni umugabo wubatse, afite umugore n’umwana umwe.
Ubusanzwe ni umuhanzi n’umucuranzi muri Kiriziya Gatorika ndetse ajya anacuranga mu bindi bitaramo byateguwe mu buryo bwo kuramya Imana.
Ngendahayo yatangiye gucuranga mu mwaka wa 2003, urumva ko amaze imyaka isaga 19 akora uwo mwuga.
Usibye gucuranga kandi uyu muhanzi yakunze kwandika indirimbo zitandukanye ariko akaziha korali zitandukanye.Muri zo harimo nka “Ngwino Roho Muhoza” ,
Yaririmbwe na Chorale BUUIA yo muri St Famille. Harimo kandi “Ndagiwe n’Umushumba mwiza” yakunze no gukoreshwa muri za Concert zitandukanye.
Hari “Ab’Ijuru baririmba” ibyinitse yasohowe na Chorale Abahimbazimana yo kuri Regina Pacis n’izindi zitandukanye zikora muri Kiriziya.


text:
Korali Family of Singers bateguye igitaramo bitiriye ‘Umuryango Mwiza’
Aline Gahongayire yasutse amarira ubwo yasobanuraga iby’ubugome buriho muri iki gihe
Umuhanzi umaze kubaka izina ndetse n’imitima ya benshi, abinyujije mu ndirimbo zo kuramya no guhimbaza Imana, Aline Gahongayire yagize ikiniga ararira ari kuri shene ya YouTube yitwa ‘Yago Tv show’ ubwo yageragezaga gusobanura uburyo ki abantu bo muri ino minsi babaye babi.
Aha yifashishije urugero rw’umwana ukiri muto, Keza, bikekwa ko nyina wabo yamujugunye mu idomoro y’amazi kugeza ashyizemo umwuka. Yagize ati:
“Ubugome bwaragwiriye aho umubyeyi ashobora gufata umwana akamushyira mu kidomoro cy’amazi, azi uburibwe bw’igise, azi n’uburyohe bw’ikibondo. Bivuze ngo umuntu yashoboraga kubivugamo inkuru ariko atabyiboneye, uburyo ushobora gushyira umwana mu mazi kugeza ashyize umwuka, nubwo yaba ari mukase, njye nashwana nase aho gushwana n’umwana.”
Aline Gahongayire yakomeje avuga ko ikindi kintu kiri gutuma ubuzima bubiha ari uko abantu basigaye bacirana imanza cyane, aho ubona umukobwa mwiza ugahita umwita indaya kandi wenda yararwanye iyo ntambara akayitsinda. ibyo bituma atekereza ukuntu abayeho nabi yaranze kujya muri ubwo buraya ngo akuremo amafaranga yo kumuha ibyo akeneye.
Mu magambo ye bwite Aline Gahongayire yavuze ko aho kuvuga umuntu wamwegera ukamugira inama muri babiri aho kumuhindura igitaramo. Yagize ati:
“Ugasanga ubonye umukobwa wambaye neza ukamwita slay queen kandi wenda nta n’ibyo yigeze atekereza. Aho kumuvuga wamusanga ukamugira inama kuko hari nujya mu buraya kuko yabuze kotegisi.”
Mu gusoza iki kiganiro Aline Gahongayire yasabye abantu bose bari guhura n’ibibazo kwiyambaza Imana kuko ari yo yonyine idashobora gutererana umuntu yaremye. Ikindi kandi Aline Gahongayire yemera ko guca mu bikomeye bitera umuntu gukomera nkuko zahabu itunganywa n’umuriro.


text:
Imana itanga impano nyinshi, njye imwe mu mpano yampaye harimo kwandika no kuba ingoro ibika agahinda n’umubabaro w’abasangirarugendo. Ingoro yanjye ibitse amabanga ari mu yambere arinzwe neza ku isi. Mparanira kandi nzapfira kuba umudahemuka. Nshobora gutakaza byose mubuzima ariko mugihe ndinze neza ingoro yanjye, mba numva mfite umunezero urenze uwabandi bantu ku isi.
Ngaho nashakaga kwandika amarira none ndangariye mu munezero! Ngira nindi mpano yo kumva abantu cyangwa abantu bakanyiyumvamo, gutyo bikabaha ikizere cyo kuntura umubabaro wabo. Ndabizi ko ubundi mu muco nyandwanda imfura igabirwa inka, njye nibera umutoni ugabirwa umubabaro. Iyo mpuye nindi roho ikantura umubabaro wayo, iba yiyunze kuri roho yanjye tugasangira uwo mubabaro. Ndandika iyi nyandiko ndira, amarira atari ayanjye, ahubwo amarira y’ubuhamya nongeye kugirirwa umugisha wo kwandika.
Ejo bundi hari umuryango nafunze, mufungana agahinda kenshi ko kutazongera gugirirwa uwo mugisha wo kugabirwa umubabaro w’abasangirarugendo.
Naricaye mvugana n’Imana, nkuko umwana aganira n’umubyeyi, ndayibwira ni : nari nzi ko wampaye impano yuko abantu banyibonamo, bakangirira ikizere cyo kumbwira ikibabaje, bakambarira y’amateka Abanyarwanda twibikamo, kubera « amarira y’abanyarwanda atembera mu nda ». None ndabona ya ngoro mbitsemo ubutunzi bw’agaciro gakomeye cyane, kandutira ibindi ntunze byose, igiye kumbera ikizu kinini cyuzuyemo ubusa ! K’urundi ruhande nibariza Imana niba umunsi indema itari yafashe ku gatama! Mwibaze ko yandemye nkuwo mu rwa gasabo ariko inyihera amarira atembera ku matama! Ariko nk’umutoni wayo nemeye ko icyifuzo cyayo k’ubuzima bwanjye gikorwa hano ku isi nkuko gikorwa kwa Jabiro. Ubwo ikiganiro cyanjye na Jambo cyarangiye twemeranye ko aho umuryango umwe ufunzwe, izafungura indi miryango gutyo ingoro yanjye ikuzura ubutunzi bw’umutoni wa Jambo. Imana isubiriza mu Kwemera, dore ko ingoro y’umutoni uhiriwe kandi ukundwa cyane, Jambo yahise iyigenerena ubutunzi bw’agaciro.
Ndandika iyi nyandiko mbabaye agahinda katari akanjye, ariko nanone kakaba akanjye m’ubuntu.
Ndashimira umusangirarugendo wampaye umugisha wo kumubikira ubuhamya bwe. Agahinda ke kaje kiyongera k’ubutunzi bw’ingoro yanjye. Ariko disi, Abanyarwanda bishwe bunyamaswa, Sekibi wabakoreye urugomo ubu yagabiwe ingoro nziza n’imyanya myiza. Roho zimwe zishwe bunyamaswa ntizibukwa nkaho abo bavandimwe « bari ibikoko ».
Iyo ntekereje ibyo byose , iyo ntekereje u Rwanda ndarira nkahogora. Mana umbe hafi uhoze amarira yanjye nkuko biri gihe mbikeneye ubikora.
Amarira yanjye atembera ku matama.
Alice Mutikeys
Catégories :Turakeye


text:
PRO.LIGHTING yashinzwe mu 1998, yashinzwe i Nanhai, Umujyi wa Foshan.Uruganda rwacu rufite ubuso bwa metero kare 40.000.Dufite amahugurwa yacu bwite yo kuzunguruka, gupfa guta, gukubita, gutera inshinge, kugarura anodizing, no kumurika urumuri rwa fluorescent hamwe nurumuri rwa LED.
- 24ImyakaPRO.Umucyo washinzwe muri Werurwe, 1998.
OEM / ODMUMURIMO
Kurenga metero kare 40.000 yumwanya wuruganda, hamwe nibikoresho bigezweho byo gukora biduha ubushobozi bwo gukora byimazeyo ubucuruzi bwa OEM / ODM no kugera kumurongo wo hejuru mugihe cyo gutanga.
Hamwe na PRO.KUMURIKA kuruhande rwawe, humura ko ufite umufatanyabikorwa mwiza ufite ubumenyi nuburambe mu nganda zimurika kugirango uteze imbere ubucuruzi bwawe. Nyamuneka twandikire.
Porogaramu
Ibicuruzwa byacu bimurika bikoreshwa cyane muri hoteri yohejuru, resitora yo murwego rwohejuru, ikigo cyubucuruzi, biro, inzu yo guturamo, cafe, iduka, supermarket nibindi.
Gukora ahantu heza kandi heza ho kumurika mubuzima bwawe bwubucuruzi.Hamagara amatara.
gusiga aubutumwa
turarema kandi duharanira kuba sosiyete nziza no kuguha ibicuruzwa byiza kugirango tunyurwe!


text:
Amasomo: Is 52, 7-10; Ps 97; He 1, 1-6; Jn 1, 1-18
Umunsi mukuru wa Noheli ni umwe mu minsi mikuru izwi cyane. Abe ari ku bakiristu cyangwa ku bandi bantu batagira aho basengera, abe ari ku bacuruzi bamwe bacuruza kugera n’ubwo batamenya gutandukanya umunsi w’icyumweru n’indi minsi, umunsi wa Noheli barawuzi pe. Ubu winjiye mu nzu z’abantu batari bake, kabonwe n’abatari abakiristu, ushobora kuhasanga ikirugu. Ubu mu masoko sinakubwira uri gukandagira ugakandagira ibirugu. Mu maduka ni uko. Umunsi mukuru wa Noheli ni umunsi mukuru utera ibyishimo abantu hafi ya bose atari ukubera ubukiristu gusa, ahubwo kuko ari umunsi uza mu mpera z’umwaka, hafi ya za Bonne- année, harya usanga imiryango yose iba yishimiye kuba hamwe. None ku bakiristu by’umwihariko, uyu munsi uvuze iki?
Burya imwe mu nkuru nziza zishimisha abantu, ni iyo kumvako kwa Runaka babyaye. Iyo umuturanyi yabyaye, buri wese yihutira kuhagera. Impundu zikavuga. Umubyeyi wabyaye burya aba ashobora noneho kubwira umugabo we icyo yifuza cyose. Burya ni bwo aba ashobora kubona igitenge. Ni umugabo uko yaba yarasanzwe ateye kose, usanga afite akanyamuneza. Nyamara kuri Noheli ho, ibyishimo byacu byagomye kurenga ibyo ngibyo. Impamvu nta yindi ni uko si umuntu wabyaye undi muntu gusa, ahubwo ni umuntu wabyaye Imana! Ubundi abiga bakaminuza mu bijyanye n’ibinyabuzima, baziko umuntu abyara umuntu, inka ikabyara inka, ihene ikabyara ihene. Inka iramutse ibyaye ihene, cyangwa ihene ikabyara inka, ibyo biramutse bibaye abantu bose bahurura, abanyamakuru bakaza gutara iyo nkuru igaca ku maradiyo na za television
. Kubisobanuza ubwenge busanzwe byagorana. Ndetse kuri bamwe, bahitako babyita “igitangaza”. Natwe uyu munsi rero habayeho igitangaza gikomeye, gitambutse kure ubwenge bwa muntu : “Umuntu wabyaye Imana”, uwo nta wundi ni Bikiramariya watubyariye Yezu, ari we Emmanuel, bisobanura ngo “Imana turi kummwe”.
Bikiramariya yabyaye Imana. Nyamara turabizi ko Imana itagira intangiriro n’iherezo. Ntabwo kuba Bikiramariya yabyaye Imana none, bivuze ko Imana yatangiye kubaho none. Ahubwo Bikiramariya yabyaye uwamuremye, Jambo Imana yaremesheje ibintu byose mu ntangiriro. Niyo mpamvu umwanditsi w’ivanjili Yohani yagize ati : “Mu ntangiriro Jambo yariho, kandi jambo yabanaga n’Imana, kandi Jambo akaba Imana. Ni we ibintu byose bikesha kubaho, nta n’ikiremwa na kimwe cyabayeho bitamuturutseho”.
Kuri Noheri turahimbaza rero ukwigira umuntu kwa Jambo. Imana yigize umuntu. Imana yamanutse mu bushorishori bw’ijuru, maze yemera guturana natwe, yemera gusangira natwe kamere muntu kugirango natwe tugire uruhare kuri kamere Mana. Imana yemeye gusangira na Muntu imibereho ye. Uyu munsi muntu yakujijwe
. Ya shusho y’Imana umuntu yari yararemanywe, nyamara nyuma akaza kuyandavuza, uno munsi Imana yongeye kuyishimangira. Ijuru n’isi byahoberanye. Rya juru ryari ryarakinzwe n’icyaha cy’Adamu na Eva ryakingutse. Uyu munsi uwashaka yavugako Muntu yongerewe agaciro.
Bavandimwe, Yezu yavutse muri iri joro. Nyamara kuba yavutse ari n’ijoro ntabwo ari uko gusa ariho Bikiramariya yari afatiwe n’ibise. Ah’ubwo hari n’icyo bishatse kuvuga. Icyo bishatse kuvuga nta kindi ni uko Yezu ari we Rumuri nyarumuri, Yezu ni we Rumuri rw’amahanga. Yezu yaje kutuvana mu mwijima w’icyaha, yaje kutuvana muri rya curaburindi ry’ingeso zacu, yaje kutuvana muri bwa bucakara bw’icyaha twari twarishyizemo, kimwe n’uriya muryango wari waranjyanywe bunyago i Babiloni kubera gutera Imana umugongo, none umuhanuzi Izayi akaba yabazaniye inkuru nziza agira ati “Mbega ngo biraba byiza kurabukwa mu mpinga y’umusozi, ibirenge by’Intumwa izanye inkuru nziza, ivuga amahoro, igatangaza amahirwe, ikabwira Siyoni iti Imana yawe iraganje!”. Umva ukuntu abarinzi bawe bahanikiye icyarimwe ijwi ry’ibisingizo, kuko biboneye n’amaso yabo Uhoraho agaruka muri Siyoni”.
Bakiristu bavandimwe, iriya Siyoni yavugwaga ishushanya umutima wanjye, urugo rwanjye, igihugu cyanjye. Kimwe n’uriya muryango wari warajyanywe bunyago I Babiloni ukagera aho wibaza niba Imana ikibaho, birashobokako nanjye muri uno mwaka naba narigeze ngera aho nibaza niba Imana ikibaho. Noneho uyu munsi si umuhanuzi Izayi gusa uri kumbwira ngo “Imana yanjye iraganje”, ahubwo ni Imana ubwayo yiyiziye nk’uko ibaruwa yandikiwe Abahebureyi yagize iti “Imana imaze kubwira abasokuruza bacu kenshi no ku buryo bwinshi ikoresheje abahanuzi, natwe muri iyi minsi turimo…yatubwirishije umwana wayo”.
Bavandimwe, n’ubwo nigeze kubabwirako umwana atera ibyishimo bikomeya mu rugo, nyamara umwana ararushya, umwana araderanja. Burya urugo rufite uruhinja, nibura amezi nk’atatu ya mbere ruba rusezeye ku bitotsi. Ngaho yarwaye, barara bicaye
. Burya mu rugo iyo hari uruhinja, umugabo ataha kare, ntiyongera kugorobereza hamwe n’abandi. Abantu bafite uruhinja bahindura uburyo babagaho, bahindura style de vie. Ibyo byose na twe ku mwana Yezu wavutse none, hari icyo bivuze. Natwe uyu munsi Yezu arashakako tuva muri bya bindi twari twaramenyereye, arashakako duhindura ubuzima, arashakako duhindura style de vie, mu yandi magambo arashakako duhinduka. Nk’uko ivuka rya Yezu ryatumye abashumba bata amatungo bakajya kumureba, abami b’abanyabwenge bagata igihugu cyabo bakajya kumuramya, yewe n’amatungo akavanwa mu biraro byayo kubera umwana Yezu, natwe turasabwa kuva muri bya bindi byose twari twaramenyereye maze duhinduke. Guhera uyu munsi, twemere Yezu atuderanje aho kugirango abe ari twebwe tumuderanja.
Bakiristu bavandimwe, uko guhinduka nigutume tumera nka Bikiramariya. Nk’uko yatubyariye Imana, natwe buri wese agomba kuyibyarira mugenzi we, ku buryo abamubonye baza gukurizaho gusingiza Imana. Yezu tuza guhabwa mu kanya mu kimenyetso cy’umugati, tuze kumusa aduhe imbaraga n’ubutwari tubashe guhindura ubuzima bwacu, maze twemere abe ari we utwiyoborera wenyine, kuko ari we Rumuri rw’amahanga
– Injectable alprostadil buy tadalafil associated with significantly less efficacy than direct.
. Amen.
Padiri Fidèle NSHIMIYIMANA


text:
Nyuma y’aho umunyamakuru Tom NDAHIRO asohoreye ku rubuga rwa Internet’’Umuvugizi wordpress.com’’inkuru igira iti’’Musenyeri Bimenyimana yafashe ibyemezo.Padiri Nahimana yarahagaritswe’’ natwe tukayitangiza mu kinyamakuru cyacu Rushyashya no—–twashatse gucukumbura kugira ngo tumenye imvo n’imvano y’iyo nkuru.
Tom Ndahiro yandika iyo nkuru yagendeye ku magambo Musenyeri Bimenyimana yavugiye mu nama y’Abapadiri ayobora yabaye ku wa 19 Mata 2013.Gusa twashatse gukurikirana kugira ngo tubone icyo cyemezo cyangwa iyo baruwa ariko kugeza n’ubu turacyashakisha.
Umunyamakuru w’Ikinyamakuru Rushyashya yagerageje kuvugana na Musenyeri Bimenyimana amubaza iby’icyo cyemezo cyangwa iyo baruwa amwuka inabi cyane,bidutera kwibaza ukuntu Musenyeri yakwitotomba mu kibazo gitanya Abanyarwanda n’amacakubiri kandi agakomeza guhisha amakuru.
Icyadutunguye cyane ni ukuntu twamusabye icyo cyemezo ngo tugitangarize abanyarwanda cyangwa se we agire icyo atangaza agahita atwamaganira kure atwiyama ngo Kiliziya tuzi ko Vatican ifite radiyo na televisiyo bikomeye cyane ku isi ,ndetse n’ibitangazamakuru birimo ‘’osservatore Romano’’isohoka buri munsi.
Ese ririya hunga ry’itangazamakuru rya Musenyeri Bimenyimana ryaba rihishe iki ?Ese aho si ukugirango akomeze ajijishe amabanga ye na le prophete.fr na Padri Thomas atajya ahagaragara.
Gusa rero iriya myifatire ya Musenyeri Bimenyimana iteye impungenge ku muntu w’umuyobozi nka we.Ubu Padri Thomas ntacyandika kuri Musenyeri Bimenyimana ahubwo ngo yaba yarafashe gahunda kumwamamaza amushyira mu Basenyeri bakora neza mu Rwanda kuko yamukingiye ikibaba.
Niba Musenyeri Bimenyimana atajijisha nahaguruke afatire ibihano le prophete.fr na Padri Thomas abarwanye inyuma.Nareke gukomeza kurebera mu gihe bakomeje kwandagaza mugenzi we n’umuyobozi Musenyeri Simaragde .
Nareke guterera agati mu ryinyo mu gihe le prophete.fr ikomeje gushaka kuryanisha abanyarwanda no gutesha agaciro inzego nkuru z’igihugu n’abayobozi bacyo.Kubaka igihugu no kukirwanirira ishyaka bireba buri munyarwanda .Kiriya cyemezo avuga ko yafatiye Padiri Thomas nagitangarize abakritsu ba Diyosezi ya cyangugu ,gitangarizwe kuri radiyo,television no mu binyamakuru nk’uko n’ibindi byose byagiye bitangazwa.Niba se itangazo ryo kuwa 01 Gicurasi 2011 ryamagana le prophete.fr ryaratangajwe ni kuki se niba koko kiriya cyemezo cyo guhagarika Padiri Thomas gusoma misa no gutanga andi masakramentu cyarafashwe ,ni kuki kitatangazwa ?Ese guhisha kiriya cyemezo ni nde ubifitemo inyungu ?
Ese Musenyeri Bimenyimana yaba yarafashe icyemezo atifuzako kimenyekana ?Ese niba kiriya cyemezo atifuza ko kimenyekana kuki ibyo yagiye akora mbere byose yabimenyekanishaga.Musenyeri Bimenyimana ashobora kuba ajijisha cyangwa afitanye ibanga na le prophete.fr nk’uko Tom Ndahiro yaherutse kubandikira kuko nta muntu ujya ku rugamba ngo yange ko abantu bamufasha !
Source : HYPERLINK « http://rushyashya.net/politiki/ese-aho-musenyeri-bimenyimana.html » http://rushyashya.net/politiki/ese-aho-musenyeri-bimenyimana.html


text:
5mm Umubyimba Neoprene Amazi Icupa ryoroshye
Ibicuruzwa birambuye
Kuki uduhitamo
Ibisobanuro
Igicuruzwa ni iki
Iyi Neoprene Amazi Icupa rya Sleeve ikozwe muri 6mm yuburebure bwa premium neoprene.Ifite ibiranga uburemere, butarinda amazi kandi burambye.Inyongera ya Nylon ibitugu bitanga gutwara.Imbere hamwe numufuka wa terefone idafite amazi na clip yingenzi, umufuka wongeyeho mesh kubintu bito.
1. Uburebure bwa 6mm neoprene, idafite amazi, iramba, yoroheje.
2. Nylon ibitugu bitugu bitanga gutwara.
3. Hamwe numufuka utagira amazi kuri terefone, clip yingenzi, umufuka wa mesh kubintu bito.
4. 34oz / 64oz / 128oz nubundi bunini, wemere byimazeyo.
Imyaka 15+ isoko yinganda
OEM / ODM yakiriwe neza, icyitegererezo mugihe cyiminsi 3 niba ibikoresho rusange
ISO9001 / BSCI / SGS / CE / RoHS / Kugera ku byemezo
Kurenga 2% byigipimo cyinenge cyindishyi zo kurinda
Tanga gutinda kurinda
Amacupa y'amazi ni igifuniko gishyirwa hanze yikombe cyamazi / icupa, gifite imirimo yo kubika / kubika ubukonje nubushyuhe.Muri icyo gihe, ifite kandi umurimo wo gukumira ihererekanyabubasha ry’ibitonyanga by’amazi hanze y’igikombe cy’amazi guhanagura desktop no kwirinda gutwika amaboko.


text:
Intangazo ry'imurikagurisha
Ushaka gusoma itangazo kanda hano
Ushaka kuzuza ifishi isabwa ngo witabire imurikagurisha kanda hano
ITANGAZO: Uruyiruko ruhawe amahirwe yo kumurika ibikorwa byarwo
Inama y’ Igihugu y’Urubyiruko (NYC) ifatanyije na Minisiteri y’Urubyiruko n’Ikoranabuhanga(MYICT), inejejwe no gutumira urubyiruko rwikorera, ruri mu makoperative cyangwa sosiyeti y’ubucuruzi mu imurikagurisha rizamara iminsi itatu rizaba mu Ukuboza 2015 (iminsi muzayimenyeshwa nyuma). Iryo murikagurisha rikaba rizabera i Kigali kuri stade Amahoro ahazaba hateraniye urubyirukuko rusaga ibihumbi bibiri mu gikorwa cy’Inkera y’Imihigo ya 2015. Tukaba dusaba abashaka kwitabira iryo murikagurisha babyifuza ko bakuzuza ifishi iri ku mugereka bakayohereza ku Ubunyamabanga Nshingwabikorwa bw’Inama y’Igihugu y’Urubyiruko cyangwa k’Umukozi ushinzwe Urubyiruko mu Karere cyangwa bakohereza ifishi zabo zuzuje neza kandi zisinye kuri email: info@nyc.gov.rw bitarenze tariki ya 04/12/2015 saa kumi n’imwe z’umugoroba. Iyi fishi mushobora no kuyisanga kuri website www.nyc.gov.rw.
Icyitonderwa: Usaba kwitabira iri murikagurisha agomba kuba yujuje ibi bikurikira:
1. Kuba ari urubyiruko, koperative cg sosiyeti y’urubyiruko;
2. Kuba afite ibimurikwa by’umwimerere w’ibyo bakora;
3. Kuba afite ibimurikwa bihagije;
4. Kuba afite ubushobozi bwo kwiyishyurira ingendo n’icumbi mu gihe cy’imurikagurisha.
Aho mushobora kuzuriza urupapuro rusaba kwitabira imurikagurisha.
IFISHI YUZUZWA N’USHAKA KUMURIKA IBIKORWA MU IMURIKAGURISHA MPUZAMAHANGA RIZABERA
Inama y’ Igihugu y’Urubyiruko inejejwe no gutumira urubyiruko rwose rwikorera, ruri mu makoperative cyangwa sosiyeti y’ubucuruzi mu imurikagurisha rizaba kuva ku itariki ya 29 Nyakanga 2015 kugeza ku itariki ya 12 Kanama 2015 i Kigali/Gikondo Magerwa;
Itangazo k'urubyiruko rushaka gukurikirana amahugurwa mu kwikorera
Itangazo rigenewe urubyiruko rwifuza gukurikira amahugurwa yo kwihangira imirimo mu kigo cy’Urubyiruko cya Kimisagara, mu murenge wa Nyarugenge.
Gusoma itangazo ryose kanda hano
Abashaka gukurikirana aya mahugurwa kandi bakanda hano bakuzuza urupapuro rukurikira.
First & Second phases of ICT Training in YFCs
First & Second phases of ICT Training in YFCs: It is downloadable here


text:
Mu gishanga cya Ruboroga gihuriweho n’Imirenge itatu ariyo; Mugina, Rugalika na Nyamiyaga kuri uyu wa 20 Nzeri 2022 hatangirijwe igihembwe cya mbere cy’ihinga cya 2022-2023. Guverineri w’Intara y’Amajyepfo, Kayitesi Alice yabwiye abahinzi ko ifumbire...Read More
Muhanga: RCA yavuze impamvu yatsinzwe n’intego y’ishyirwaho rya Koperative imwe muri buri mudugudu
Ikigo gifite amakoperative mu nshingano zacyo-RCA, kimaze imyaka ibiri gikuwe i Kigali gishyirwa mu mujyi wa Muhanga. Intego bari bihaye yo gutangiza nibura Koperative imwe kuri buri Mudugudu barayitsinzwe. Ubusobanuro batanga ni uko ngo...Read More


text:
Ku wa 6 w’icya 34 Gisanzwe A: 28 /11/2020: BIKIRA MARIYA NYINA WA JAMBO (KIBEHO)
NIMUBE MASO KANDI MUSENGE
Amasomo: Hish 22,1-7; Lk 21,34-36
Bavandimwe,
Yezu Kristu aradushishikariza kurushaho kurizikana uko dukoresha igihe cyacu. Ese ntiwasanga twibera mu bintu bimwe bidahindagurika kandi bitagira icyo bitwungura mu mubano n’umushyikiramo wacu n’Imana? Ese ntiwasanga tutazirikana bihagije ko uyu munsi wa none ari bwo twagombye kumva kurushaho ko Kristu aza buri gihe mu buzima bwacu bikaba byadufasha kurushaho gutegura wa wundi tuzabona uruhanga rw’Imana Data maze tukinjira mu bugingo bw’iteka? Yezu, atugezaho inkuru nziza buri munsi. None se iyo Nkuru nziza yaba ihindura ubuzima bwacu ?
Bavandimwe, Yezu aza adusanga. Uyu munsi rero, tumutege amatwi maze dufungure imitima yacu twakire ijambo ry’Imana ridufasha kubona ibisubizo bya bimwe mu bibazo twibaza. Dufungurira Imana imitima wacu, maze ugushaka kwayo abe ari ko gukorwa igihe cyose.
1.Tureke guheranwa n’iby’iki gihe.
Mu ivanjili, Yezu aratugaragariza ko bidakwiye guhangayikishwa n’iby’isi bihita kuko ibyo bishobora gutuma umuntu acika intege mu gutegura ejo hazaza. Aratwereka bimwe mu bishobora gutuma twibwira ko ubuzima bwo kuri iyi si buryoshye, nyamara tutitonze byaturoha ndetse bikatunyuza kure y’Imana.
Ubusambo: Ese umuntu aba igisambo ate ? Hari n’abo bita ibisambo by’ingufu ! Umuntu agera ubwo yitwa igisambo atabizi koko ? Umuntu aba cyangwa se yitwa igisambo bitewe n’imibereho ye mibi n’uko yitwara nabi mu bintu bimwe na bimwe by’isi : ibiryo, ibinyobwa, amafranga, … aha umwitozo wo gukora, ni ukuzirikana imibereho yawe, maze ukareba niba nta busambo wifitemo. Niba wisanzemo ubusambo rero, uyu ni umwanya kandi wo guhinduka no kwikuraho uwo mwambaro w’ubusambo wambaye kuko kristu arimo arakuburira.
Isindwe: Umunyarwanda avuga ku nzoga, yaragize ati : « uyikura mu kabindi ikagukura mu bagabo ». Aha rero, yashakaga kumvikanisha uburyo ishobora kugucumuza ikaba yanagutesha agaciro imfura zataramye. None se urumva igitaramo cyo mu ijuru cyo wapfa kucyinjiramo wandika umunani bikavamo ? Ni ngombwa kwitwararika kugira ngo imitima yacu idaheranwa n’inzoga kuko zishobora kugukoresha ibidakwiye kandi uri umwana w’Imana.
Uducogocogo tw’ubuzima : hari igihe wasanga twishimira guheranwa n’ubuzima bw’iyi si ndetse n’ibishimisha byo ku isi, maze iby’ijuru ntitubibonere umwanya ukwiye. Ugasanga dushakisha ibituryohereza byo ku isi, ariko bishobora kuroha umuntu. Ibikorwa nk’ibyo birangira n’ubundi mwene muntu ashavuye kandi bikamutera agahinda no kuba yata icyizere bitewe no guhitamo nabi, ataramenye icy’ingenzi. Ni ngombwa rero gushishoza no kuzirikana ko kubaho muri ubu buzima, byagombye gufasha mu gufungurira bene muntu umuryango w’ijuru. Ibyo kandi bigatangirira mu kwakira no gushyira mu bikorwa Inkuru nziza Yezu yatuzaniye, kuko yaje kugira ngo atwereke ikiri ingenzi n’igifite agaciro mu buzima bwacu. Ibikorwa byose bishobora kuduhuma amaso tubibone kare, maze twishimire kuba abana bizihiye umubyeyi.
2.Nimwitonde kandi mube maso
Nyuma yo kutwereka bimwe mu bishobora kutuganisha kwa Sekibi, Yezu aratugira inama y’uburyo bwo kwitwara mu rwego rwo kubyirinda : kwitonda, kuba maso no gusenga ubutitsa.
Kwitonda : Kwitonda Kristu adusaba rero, bisaba kureba, atari ugukanura ariko. Bisaba gushishoza ariko bigasaba by’umwihariko gutekereza mbere yo gufata icyemezo. Mu magambo ye, Yezu araduhamagarira gukomera ku isengesho. Ibyo akabiterwa n’uko igihe umuntu adasenga, ashobora gufata ibyemezo cya kimuntu kandi bidafite aho bihuriye n’ugushaka kw’Imana kuri twe.
Kuba maso: Abana b’Imana ntibagombye kubaho basinziriye mu icuraburindi ry’ikibi ahubwo igihe hari usunziriye agomba gakanguka; haba hari uguye agaharanira kubyuka ubundi agakora iby’Imana ishima kuko twemera ko ihindukira ry’umwana w’Imana mu ikuzo ari ikintu cyiza Imana ituzigamiye. Yego ntituzi igihe umwana w’umuntu azahindukirira ariko ni ngombwa guhora twiteguye, turi maso kandi dusenga kuko isengesho ryongera imbaraga mu gihe tugitegereje ihindukira rya Kristu mu ikuzo rye.
Gusenga ubutitsa: Nta sengesho, biroroshye gutwarwa n’iby’isi akaba ari byo byatuyobora. Nyamara, umukristu mwiza si ukora ibije byose buhumyi; si utwarwa n’isi n’ibyayo, si ushimishwa no kwishimisha by’akanya gato bishobora kumuganisha ku gahinda n’akababaro by’igihe kinini cyangwa se kazahoraho iteka. Umukristu mwiza, ni uhorana ubushishozi mu myitwarire, akegurira Imana ibye byose ahereye ku buzima bwe kandi ibyo ntibyashoboka umuntu adasenga. None se urasenga mu kuri? Twibuke ko isengesho ari ikiganiro tugirana n’Imana nk’uko umwana aganira n’umubyeyi we.
Muri icyo kiganiro tugirana n’umubyeyi wacu wo mu ijuru, tubasha kumenya ndetse no kwemera intege nke zacu. Ni muri ryo dufatiramo umwanzuro wo guhinduka ku buryo na bimwe bishobora kuturoha ari ho dufatira umugambi wo kubireka ubundi umuntu agahinduka, maze mu bwigenge twahawe tukabasha gukora ikitwubaka kandi kidatambamiye ugushaka kwa Data uri mu ijuru. Ni isengesho rero rizatuma tubasha kubona intege zo kugendera kure ibyatubuza gutunguka mu maso y’Umwana w’Imana dukeye ku mubiri no ku mutima.
3.Umwanzuro
Bavandimwe,
Kristu aradufasha kumva uburyo bukwiye bwo kubaho muri iki gihe muri iyi si yacu mu gihe dutegereje ihindukura rye. Ni ngombwa rero kumenya ko iyi si ubwayo itapfa kutumara inzara n’inyota. Twige kuyibamo ariko ntitwigarurire kuko ishobora kutwigarurira igihe twemeye kuyoborwa n’amarangamutima aganisha ku maraha ndetse n’ibindi bishimisha by’igihe gito ukazasanga ari byo tweguriye ubuzima bwacu. Nyamara, hari icy’ingenzi. Nyamara hari igikwiye ari cyo: kwemera no kureka tukayoborwa na roho wa Kristu we udutoza gukora ibinyura Imana. Ibyo kandi bikagaragarira mu mwanya duharira isengesho kuko tuzi ko ari cyo tugomba Imana nk’umubyeyi wacu udukunda.
Nk’abakristu beza, duharanire kwegurira Imana ibitekerezo byacu, imyumvire yacu, igihe cyacu mu isengesho. Nta sengesho, ntitwabasha kuba maso. Ngaho rero, nitube maso kandi dusenge igihe cyose kugira ngo tuzabashe kugira umwanya mu isi nshya ahataba ububabare, ahatarangwa indwara n’urupfu.
Padiri Valens Ndayisaba


text:
Menya impamvu zitera indwara y’agahinda gakabije (Depression)
Twifashishije imbuga zandika ku buzima, tugiye kurebera hamwe impamvu zishobora kuba intandaro yo kurwara depression (agahinda gakabije).
Akenshi abarwayi ba depression (agahinda gakabije) bakunze gusobanura uburwayi bwabo bagaragaza ishingiro ry’impamvu zayo kugira ngo babashe kubona igisobanuro n’uburyo imibereho yabo ihagaze, bagerageza kumvikanisha uko bageze ku rwego rw’uwo mubabaro.
Muri rusange, intekerezo z’abo barwayi zigaruka ku mpamvu zijyanye n’ibibakikije, nko gutotezwa mu rwego rw’akazi, kubura uwo yakundaga, kuba wenyine, impamvu bwite yiyumva nk’umunyantege nke, nk’udafite agaciro, n’ibindi.
Depression ituruka ku ruhurirane rw’impamvu nyinshi zitandukanye, zirimo:
• Impamvu zishingiye ku miterere y’umubiri
Ubushakashatsi bwinshi bwagaragaje ko imiterere y’umubiri igira uruhare mu gutera iyi ndwara.
Ibi bivuga ko dépression ishobora guturuka ku ruhererekane mu muryango. Mu gihe umwe mu babyeyi yaba yarayigize haba hari ibyago byinshi by’uko abamukomokaho na bo yabageraho.
Ubu bushakashatsi bukomeza buvuga ko izindi mpamvu zishamikira kuri iyi ijyanye n’imiterere y’umubiri, bityo zigasa n’iziyikangura.
• Impamvu zishingiye ku bikikije umuntu
Indwara ya dépression, hari ubwo igera ku muntu bitewe n’uko yananiwe gucunga (gérer) amarangamutima ye, imibanire n’abandi cyangwa umuhangayiko (stress), imyemerere ifite ibyo imubuza,…
• Impamvu zishingiye ku mibanire n’umuryango no ku mitekerereze
Gutakaza umurongo ngenderwaho, gutatana kw’abagize umuryango, ubwigunge (kuba wenyine), n’ibindi na byo biri mu bisembura dépression.
Muri make, buri muntu arihariye ku isi, ntawe basa, abaho, ahura, ndetse akanitwara bitandukanye n’iby’undi imbere y’ikibazo runaka.
Icyakora abahanga bagerageje gukora urutonde rushobora kuvugururwa rugaragaza ibindi bintu bisembura indwara ya dépression.
• Ibihe by’ihungabana (nko gupfusha, kwirukanwa mu kazi, intambara, ...), imihindagurikire y’imibereho y’umuntu; • Indwara zitandukanye zidakira nka AVC, cancers zimwe na zimwe,...); • Ububabare buhoraho; • Ikoreshwa ry’ibisindisha mu buryo burenze urugero ndetse n’ibiyobyabwenge; • Imiti imwe n’imwe irimo nk’igabanya ububabare, corticostéroïdes, ivura indwara z’umwingo, imiti imwe n’imwe ikoresha imisemburo mu kuboneza urubyaro, ...
Inama zigirwa abantu babana n’uwugarijwe na depression
Kumwumva no kumuha icyizere.
Kwereka uwugarijwe na dépression ko wumva amarangamutima ye, ibyiyumviro bye, akababaro ke ndetse ko atari we wabyiteye. Kumubwira ko ibihe arimo ari iby’igihe gito, ndetse ko bizarangira neza mu buryo butamugaragarira muri ako kanya.
Kumva no gutega amatwi ni bwo buryo bw’ibanze bwo kubanira neza uwugarijwe na dépression.
Ibyo utagomba gukora
Ntacyo bimaze kubwira umuntu wugarijwe na dépression ko akwiye gushyiramo imbaraga cyangwa kugaragaza ubushake bwo kwikura mu kibazo.
Amagambo azamura morali (morale) ntamukoraho ndetse arushaho kumutera kwibaza ko adashoboye.
Ni byiza kwirinda gukoresha amagambo cyangwa interuro nka: «Ufite byose byakaguhaye umunezero», «Nta mpamvu n’imwe ikwemerera kubabara».
Bene ayo magambo amwongerera kwishinja kuba nyirabayazana w’ibimubaho, no kumva ko ntawe umwumva kuko byongera ibimenyetso bya dépression bikanamwongerera ibitekerezo byo kwiyahura.
iyi nkuru yakuwe kurubuga rwa: Kigalittoday.com


text:
Inyigisho yo ku wa 18 Ukuboza 2014, Icyumweru cya 3 cya Adiventi, B
Bavandimwe,
Umunsi tuzibukaho ko Jambo w’Imana yigize umuntu akabyarwa na Bikira Mariya uregereje. Mukuwitegura, amasomo Kiliziya yaduteguriye mu minsi ishize yibanze ku mazina y’abantu b’Imana badufasha kuwitegura neza. Bamwe muri abo ni abahanuzi nka Izayi, Yeremiya, Eliya na Yohani Batisita. Ivanjili y’uyu munsi nayo ivugwamo abantu badufasha kwitegura neza umunsi mukuru wa Noheli. Kumenya icyo amazina yabo asobanuye bidufasha kwiyumvisha umwanya bafite mu kutugezaho inkuru nziza y’ukwigira umuntu k’Umwana w’Imana. Ayo mazina ni Dawudi umuntu yakwita mu Kinyarwanda “Mukundwa” cyangwa mu gifaransa “Bien-aimé”. Irindi zina ni Yozefu risobanuye ngo “Imana niyongeere” cyangwa ngo “Imana izanyongerera urubyaro”. Irindi zina ni irya Mariya naryo umuntu yakwita “Mukundwa” cyangwa “Urera”. Izina rya nyuma ni irya Yezu umuntu yakwita mu kinyarwanda “Hakizimana”. Aya mazina avuga ku gakiza, ku rukundo, ku kurera no kurumbuka nadufashe kumenya icyo abo mu ijuru badutegerejeho.
Dawudi “Mukundwa”, Umwami ushimisha Imana
Iyo twumvise iri zina rya Dawudi twibuka ibyiza bimuvugwaho dusanga mu bitabo bya Samweli. Yari intwari ku rugamba kandi akagira umutima wa kimuntu. Akamenya kwicuza iyo yabaga yakoze ikibi. Ariko icyo Imana yamukundiye kurusha ibindi ni uko yayoboye umuryango wayo nk’uko yabishakaga. Ibyo yari afite byose yari azi ko ariyo abikesha, bityo akayiringira mu byago bye. Yakundaga kugisha inama abaherezabitambo n’abahanuzi maze inama zabo zigatuma agarukira Imana. Kubera iyo myitwarire ye, Uhoraho akoresheje umuhanuzi Natani yamusezeranyije ko mubazamukomokaho hazabonekamo Umukiza uzatuma Isiraheli yibuka Imana yayo ikayigarukira. Iyaba abayobozi b’ibihugu bo muri iki gihe bubahaga Imana nka Dawudi, ibyishimo byasimbura amaganya.
Yozefu “Niyongeere”, umwuzukuruza wa Dawudi
Ejo nibwo ivanjiri yatubwiye amasekuruza ya Yezu uko yanditswe na Mutagatifu Matayo. Ayo masekuruza arangira avuga ngo “Yakobo abyara Yozefu, umugabo wa Mariya ari we wabyaye Yezu witwa Kristu”. Uyu munsi ivanjiri yakomereje aho yari igereje ejo itubwira ko Mariya yari yarasabwe na Yozefu , nyuma mu gihe batarabana aza gusama inda ku bubasha bwa Roho Mutagatifu. Ukuntu Yozefu yabyitwayemo byatumye ivanjiri imwita intungane. Nyamara muri ubwo butungane bwe ngo yari yigiriye inama yo gusezezera Mariya mw’ibanga ! Ibi bishatse kuvuga ko Yozefu wari uzi imuco myiza ya Mariya atigeze akeka ko yaba yaramuciye inyuma agatwita kubw’undi mugabo. Kuva rero atari se w’umwana ntabwo yashatse ko yabyitirirwa kandi atari umwana we. Ngaho aho ubutungane n’ubupfura bwe bigaragarira. Nyamara ivanjiri itubwirako Umumalayika w’Imana yamubonekeye akamubwira ko Mariya akiri umugeni we kandi ko Umwana azabyara ariwe uzamwita izina rya Yezu, bityo akamubere se, nk’uko amategeko ya kiyahudi abimwemerera. Yozefu yabaye umurinzi w’Umwana w’Imana, aba n’inkingi ikomeye Mariya yegamiyeho kugirango ibanga ryo mu rugo Shitani itarimenya igahungabanya ubutumwa bw’umukiro bari bafitiye umuryango w’Isiraheli n’Isi yose. Iyaba abagabo bagiraga ukwemera, ukwiyoroshya, ukwiyibagirwa n’ubutwari nk’ibya Yozefu, ibyishimo n’amahoro byasakara mu ngo nyinshi.
Mariya “Mutoniwimana”, Mukayozefu, Nyina wa Yezu
Ese aho muzi amaso ya rubanda ku mukobwa watwaye inda atabana n’umugabo ? Kuba Mariya yaratwise inda ya Yezu atarajya kuba kwa Yozefu byari igisebo mu maso ya rubanda itari izi amabanga ye n’Imana na Yozefu. Kuba Yozefu yari azi ibanga rye kandi agahita umujyana iwe yamubereye imfura cyane. Kuba Yezu yararinze abambwa ku musaraba bakimufata gusa nk’umwana wa Mariya na Yozefu bitwereka ko urugo rw’i Nazareti rwari ruzi kugira ibanga. Mu bintu byanshimishije kuri Papa wacu Fransisiko, harimo kuba yarasabye ko mu Isengesho Rikuru ry’Ukaristiya Bikira Mariya yajya yibukirwa hamwe n’umugabo we Yozefu Mutagatifu. Mariya niwe ubuhanuzi bwa Izayi bwujurijweho kuko ariwe wabyaye “Emanuweli”, bisobanuye ngo “Imana turi kumwe”. Ubwo yarimo ahanurira umwami Akhazi warimo adagadwa n’abaturage be kubera intambara yari yugarije igihugu, umuhanuzi Izayi yamuhanuriye agira ati “Tega amatwi rero, muryango wa Dawudi. Mbese ntibibahagije kunaniza abantu, kugira ngo mube mutangiye no kunaniza Imana yanjye. Noneho rero ni Nyagasani ubwe uzabihera ikimenyetso : Dore ngaha umwari asamye inda, akazabyara umuhungu, maze ukazamwita Emanuweli” (Isayi 7, 13-14). Mu butumwa bwazanye Yezu kw’isi harimo kubenyesha abantu ko bari kumwe n’Imana. Muri iyi minsi itegura Noheli na nyuma yayo, amasomo azakomeza kutwibutsa ko Mariya ari “Mutoniwimana”, “Uwujinema”, ko icyatumwe Data wo injuru amwigomba akamusaba kuba Nyina w’Umwana we ari uko yaranzwe n’ukwemera. Imana yamwigombye kubera ko icyo yamusabaga cyose yikirizaga agira ati “Yego”. Ati “ndi umuja wa Nyagasani”. Iyaba ababyeyi bose bagiriraga ibanga ingo zabo, bakaba ba “Mutoniwimana”, bakakira inema zayo ntibazipfushe ubusa, nta kabuza Yezu, Umwami w’amahoro, yaganza mu mitima yacu.
Yezu “Hakizimana”, Umwana w’Imana, wa Mariya na Yozefu
Nyamara Abanyarwanda bavuze ko Imana yirirwa ahandi igataha i Rwanda ubanza bari barabihanuriwe. None se kuki amazina avuga Imana yabagaho na mbere y’uko tumenyeshwa Inkuru Nziza ? Kandi akaba asa cyane n’ayo dusanga muri Bibiliya ntagatifu? Mutagatifu Petero niwe wivugiye ko uretse izina rya Yezu “Hakizimana”, “kw’isi nta rindi zina abantu bahawe, ngo abe ari ryo turonkeramo uburokorwe” (Intumwa 4, 12). Ubutumwa bwa Yezu ni ubwo gukiza isi. Nta kindi cyatumwa amanuka mu ijuru aje hano kw’isi kitari uko dukira. Izina rya Kristu yaje guhimbwa naryo risobanuye ko ari we Mukiza isi itezeho amakiriro.
Bavandimwe, amazina ya Mukundwa, Mutoniwimana, Hakizimana atwibutsa ko burya mu buzimpa bwacu tuba turi mu butumwa nk’uko Dawudi, Yozefu, Mariya na Yezu bari hano kw’isi bakora ubutumwa bw’Imana. Burya amazina twahawe igihe cya batisimu ni ay’ubutumwa. Ntitukabyibagirwe.
Yezu, Mariya na Yozefu, mwe mwashoje neza ubutumwa Imana yari yarabashinze hano kw’isi, aho muri mu ijuru mudufashe kurangiza neza ubutumwa bwacu hano ku isi.
Padiri Bernardin TWAGIRAMUNGU


text:
Isomo ryo mu gitabo cy’Ivugururamategeko 4,1-5.9
None rero, Israheli, umva amategeko n’imigenzo mbigisha ubwanjye gukurikiza, maze muzabone kubaho no kwinjira mu gihugu Uhoraho Imana y’abasokuruza banyu abahaye ngo mucyigarurire. Dore mbigishije amategeko n’imigenzo, nk’uko Uhoraho Imana yanjye yabintegetse, kugira ngo muzabikurikize mu gihugu mugiye kwinjiramo ngo mucyigarurire. Muzayakomereho, muyakurikize; ni cyo kizatuma muba abanyabwenge mu maso y’amahanga. Abazabwirwa iby’aya mategeko yose, bazavuga bati «Ntakabuza, iri hanga rikomeye ritya rigomba kuba ari iry’abantu b’abanyabwenge kandi b’impuguke!» Koko se, hari irindi hanga rikomeye ryagira imana ziriba hafi nk’uko Uhoraho Imana yacu abigenza igihe cyose tumutabaje? Ni irihe hanga rikomeye ryagira amategeko n’imigenzo biboneye nk’iri Tegeko mbagejejeho uyu munsi? Icyakora uririnde, umenye ntuzibagirwe ibintu wiboneye n’amaso yawe. Mu buzima bwawe bwose ntibizigere bikuva ku mutima; ahubwo uzabyigishe abana bawe n’abuzukuru bawe.
Zaburi ya 147, 12-13, 15-16, 19-20
Yeruzalemu, amamaza Uhoraho,


text:
Ruhango: Ubumenyi buke ku burenganzira bw’umwana butuma batitabwaho uko bikwiye
Bamwe mu babyeyi bakora ubucuruzi buciriritse babarizwa mu karere ka Ruhango, bavuga ko badasobanukiwe neza ibijyanye n’uburenganzira bw’umwana; ibi bigatuma batabasha kurengera abana babo uko bikwiye.
Ni ku wa mbere mu masaha ya mu gitondo, umunyamakuru wa The Bridge Magazine yanyarukiye mu karere ka Ruhango, ajya mu masoko arema buri wa mbere. Ni Isoko rya Ntenyo ribarizwa muri ako karere, Umurenge wa Ruhango, Akagari ka Ntenyo mu mudugudu wa Ntenyo, ndetse n’isoko rya Gafunzo ribarizwa mu murenge wa Mwendo, Akagari ka Gafunzo, Umudugudu wa Kimburu.
Uwimana Elisabeth, ni umwe mu babyeyi bakora ubucuruzi buciriritse, mu isoko rya Gafunzo. Yatubwiye muri aya magambo ko uburenganzira bw’umwana abwubahiriza. Yagize ati “abana banjye, nubahiriza uburenganzira bwabo, kuko ndabagaburira iyo byabonetse, nkabaha agakoma iyo kabonetse; iyo byabuze kandi nabwo baba babireba, bagomba kwihangana, kuko ntaho mba mbakinze.”
Abajijwe impamvu abazana muri iri soko bagacuruzanya kandi bakiri bato, aho kugira ngo abareke bajye kwiga, yagize ati “Ariko wa! Uyu munyamakuru na we ni igitangaza! Kwiga se ibikoresho babikura he? Yajya kwiga se atariye? Nk’ubu utu tujumba ndukura mu murima mba natishishije. Ndagenda ngahingira abantu imibyizi runaka, nanjye bakantiza aho mpinga. Uyu mwana na we akamfasha kuntundira imigozi yo guteramo. None ubu byaba byeze nk’aho yafashe agatebo kamwe nanjye ngafata akandi ngo tuze tubicuruze tubone n’ako gapeterori, dukuremo n’utuboga ngo turishe icyo kijumba ko ubona turumuna twe tuba twiruka gusa tutaramenya gukora, kandi na papa wabo akaba yaritabye Imana; urabona bakwiga gute? Abize barize, wenda Imana nibafasha bazajyane mu ishuri abo bazabyara.”
Si uyu mubyeyi gusa ufite abana bacuruzanya na bo muri iri soko, kuko hari n’abari gucuruza ibyungo batekamo, ishinge bengesha ibitoki ndetse n’ibindi. Na bo usanga imyumvire yabo ikiri hasi ku kijyanye n’uburenganzira bw’umwana.
Ku isoko rya Ntenyo, mu murenge wa Ruhango, Twagirimana Michel wari wazanye imyumbati mu soko, nta mwana we bacuruzanyaga, ariko iruhande rwe hari abana bato, bari gucuruza ishinge bengesha ibitoki, ariko bo ntibari kumwe n’ababyeyi babo. Yagize ati “aba bana barazinduka buri wa mbere bagacuruza ishinge, yashira bagahita bataha kugira ngo abayobozi batabakubita.”
Abajijwe impamvu abayobozi babakubita, yavuze ko bababwiye ko nta mwana ucuruza. Ku birebana n’uburyo bwo kurengera umwana hubahirizwa uburenganzira bwe, avuga ko iyo umwana yariye akanywa, ubundi bamuhana, bakamukubita umunyafu ntibakubite igiti kinini biba bihagije. Noneho yagira amahirwe yo kubona agakayi akajya kwiga, bikaba ari amahire. Akomeza avuga ko uruhare rw’umubyeyi ari urwo mu kurengera umwana, kuko ibyo ngo uwabikoze aba akaze kuko hari benshi batabishora.
Umwe mu bana bacurizaga mu isoko rya Gafunzo, wahawe izina rya Uwimana, yiga mu mwaka wa kane w’amashuri abanza, ku kigo cyo mu Rugeyo hazwi ku izina rya Rwingwe. Yavuze ko acuruza mu kiruhuko amasomo yatangira akabona uko agura ibikoresho kuko nta handi yabikura iwabo ari abakene. Yagize ati “Mama ahingira abantu tukabona ibyo kurya, na ho Papa we nta n’icyo biba bimubwiye ni ukwirirwa mu kabari n’ayo yakoreye akayanywera yose, mama adahari twapfa.”
Abajijwe ko yaba azi uburenganzira bw’umwana, yavuze ko umwana agomba kwiga, kurya, gukina, kwambara no kuvuzwa. Akomeza avuga ko ku bijyanye n’imirimo ivunanye byo atabizi ko umuntu akora ibyo ashoboye.
Ababyeyi baragirwa inama y’uko barengera abana babo.
Mukamana Monique, Umuyobozi wa gahunda “Turere mu miryango” mu kigo cy’igihugu gishinzwe imikurire no kurengera umwana (NCDA), avuga ko abana bagomba kugira uburengazira bwabo mu byiciro byose, kubaho yitabwaho mu buryo bwose, akiga, ubutabera, kurindwa ihohoterwa iryo ariryo ryose, kuko mu isoko habamo n’ibyo ababyeyi batamenya. Akomeza avuga ko kwigisha ari uguhozaho ko mu bufatanye n’inzego z’ibanze kuva ku mudugudu kugera ku karere bahafite abafatanyabikorwa ndetse n’Inshuti z’umuryango bose uko ari 29746 mu gihugu hose babihuguriwe.
Abana nabo ntibagomba guceceka
Nk’uko byagarutsweho na Evariste Murwanashyaka ushinzwe gahunda yo guhuza ibikorwa mu Ihuriro ry’imiryango itari iya Leta iharanira uburenganzira bwa muntu mu Rwanda (CLADHO), yavuze ko abana basabwa kumvikanisha ijwi ryabo, bagatinyuka gutanga ibitekerezo n’ibyifuzo babona bikwiye kubakorerwa byose, ndetse bikanashyirwa mu igenamigambi, kuko biri mu masezerano Nyafurika y’uburenganzira bw’umwana mu ngingo ya 4 na 12 ndetse no muri politike ikomatanyije y’uburenganzira bw’umwana mu Rwanda.


text:
Umunsi w’ukwigaragaza kwa Nyagasani, 07 Mutarama 2018
Amasomo: Isomo rya 1: Iz 60, 1-6: Zab 28 (29), 1-4.9-10: Isomo rya 2: Ef 3, 2-3a.5-6: Ivanjili: Mt 2, 1-12
Umunsi mukuru w’Ukwigaragaza kwa Nyagasani ni umunsi w’urumuri. Ni umunsi Imana yiyeretse isi inyuze mu Mwana wayo Yezu Kristu, Rumuri nyarumuri rumurikira isi kugira ngo bose bamenye ko baronse umukiro muri We.
Mu buhanuzi bwe, Izayi abona ikimenyetso cy’ukwigaragaza kw’Imana: Imana yohereje i Yeruzalemu Umukiza Rumuri rutsinda umwijima w’ubwoba n’icyaha, no kumurikira Israheli ndetse n’ibihugu by’amahanga yose: “Yeruzalemu iyambike urumuri kuko urumuri rwawe ruje, ikuzo ry’Imana rirakubengeranaho”. Mbere y’uko Imana yigaragaza isi yari itwikiriwe n’umwijima. Umuhanuzi Izayi arabitubwira muri aya magambo: “Dore umwijima utwikiriye Isi, n’icuraburindi ritwikiriye amahanga”. Ni uko isi yacu iba imeze iyo itari kumwe n’Imana. Iba iri mu mwijima. Akenshi kamere yacu yikundira ibikorwa by’umwijima.
Pawulo Intumwa, mu Ibaruwa yandikiye abanyefezi, ayobowe n’urwo rumuri rumurikira amahanga yose yumvise kurusha abandi akamaro k’uru Rumuri: impuhwe z’Imana zaje kubwira abantu bose ko bahamagariwe kugendera mu rumuri no gusangira umurage ndetse no kuba umubiri umwe babikesheje Ivanjili.
Matayo, Umwanditsi w’Ivanjili, aratwereka abami baturutse iyo bigwa baje kuramya Umwana Yezu. Ariko kandi Matayo aranatwereka urwango rwa Herodi. Nyamara amaherezo Umwami w’amahoro azatsinda, maze ubwoba busimburwe n’ibyishimo. Ijoro rizatamurura ribikesheje inyenyeri iyobora abari mu mwijima w’icyaha.
Isi y’umwijima tuyibona kwa Herodi. Uyu mwami arumva yihagije.Arica uwo ashaka, agakiza uwo ashaka. Arateranyiriza hamwe abatware b’umuryango n’abaherezabitambo uko abyifuza n’igihe abishakiye. Ubwirasi, ubugome no kunangira umutima byamuhumye amaso ku buryo adashobora kubona Imana. Gusa igitangaje ni uko na Yeruzalemu yose imeze nka we. Yeruzalemu yasaritswe n’ubwirasi ku buryo urumuri rw’Imana rubura aho rumenera. Aha rero buri wese muri twe na we yisuzume: Ese jyewe nta ngeso yambayeho akarande ku buryo imbuza kubona Imana uko bikwiye? Ku buryo ibuza urumuri rw’Imana kungeraho? Icyo Imana idushakaho ni uguhindura imigenzereze n’imigirire yacu mibi. Uyu munsi Nyagasni aratubwira ati: “Haguruka uyobowe na Rumuri rutazima”.
Abanyabwenge barahagurutse baza kuramya Yezu bayobowe n’Inyenyeri. Iyo nyenyeri barayibuze igihe baganaga kwa Herodi maze bongera kuyibona bavuyeyo. Ibi rero biratwereka ko igihe turi mu nzira nziza Yezu aba ari kumwe natwe atumurikira. Ariko iyo duhisemo inzira mbi tukamutera umugongo tugengwa n’umwijima w’ikibi. Nimucyo duhitemo rero Yezu abe ari we utumurikira.
Mu mibereho yacu, iyo nyenyeri twayigereranya n’ijwi ry’umutimanama wacu ritubwiriza gukora icyiza tukareka ikibi. Iyo nyenyeri kandi ni Ijambo ry’Imana. Iryo jambo rigomba kuyobora ubuzima bwacu. Rigomba kutuyobora nk’uko inyenyeri yayoboye Abanyabwenge ikabageza kuri Yezu. Natwe iryo jambo ry’Imana rigomba kutuyobora rikatugeza ku kirugu i Betelehemu.
Amateka y’ubuzima bwacu agizwe n’urugendo ruhoraho, urugendo dukora buri munsi dushaka guhura n’Imana, ndetse n’urugendo Imana ubwayo ikora igihe cyose, mu bwihangane no mu bwiyoroshye kugira ngo iramire abayishakashaka. Ni byo. Imana iza isanga abantu ngo ibamurikire bave mu mwijima. Umukristu nyawe ahora ashakashaka Imana, ahora mu rugendo ashaka kugera aho urumuri ruganje, aho Imana iganje. Ntitugatezuke mu gukora urwo rugendo, ntirugacike intege kuko Nyagasani ari kumwe natwe adufashe akaboko.
Ugushakashaka Imana ubudahwema kwa bariya bami b’abanyabwenge ni ikimenyetso gikomeye cy’uko roho zacu zidahwema kunyotera Imana, ibyo bikaba biba uko amasekuruza agenda asimburana. Abantu benshi bagiye bashakira Imana muri Yezu Kristu maze bakayibonera mu bantu benshi bamenye uwo mukiza kandi bakiyemeza gutanga ubuhamya bw’ibimwerekeye bakoresheje ubuzima bwabo bwa buri munsi. Ni abakristu n’abandi bose bagenza nka Kristu bemera kwereka isi ko ubuzima bugira icyanga iyo bwiyunze na Kristu.
Nk’uko bariya banyabwenge batongeye kunyura inzira yo kwa Herodi, inzira ishushanya umwijima, natwe nitwemere duhinduke duce ukubiri n’ibikorwa byose by’umwijima. Kimwe na bariya banyabwenge, niduce indi nzira, ari yo y’urumuri. Nitureke burundu inzira y’umwijima maze duhate ibirenge inzira y’urumuri igana Imana. Kandi urwo rumuri ni Yezu. Yezu ni we Rumuri nyarumuri, ni we utumurikira. Urumuri rwe rwaturasiyeho.
Kuri uyu munsi Mukuru w’ukwigaragaza kwa Nyagasani nimucyo duhaguruke dufate urugendo dushakashake Rumuri. Niduhaguruke, dukataze, dukurikire inyenyeri imurikira umutimanama wacu, tubaze Ibyanditswe bitagatifu, twisunge imibereho y’abakurambere bacu batubanjirije, abatagatifu, abagabo n’abagore baduhaye ingero nziza kandi bagikomeza kutubera icyitegererezo, … maze tuzaruhuke tugeze aho Umwami wacu aganje.
Mugire umunsi mwiza w’Ukwigaragaza kwa Nyagasani! Kristu atubere urumuri, akomeze intambwe zanyu munzira imugana. Amen.
Padiri Léonidas NGARUKIYINTWARI


text:
1 2
rata bakureke twariganye muri APARUDE kandi wari umwana mwiza kuva nacyera abo rero bihorere ntago bakuzi bazageraho baceceke
Ubukwe ntibworoshe koko.
kwa laha yako ma chr
rata bakureke twariganye muri APARUDE kandi wari umwana mwiza kuva nacyera abo rero bihorere ntago bakuzi bazageraho baceceke
Bridget wambwa we iryo shuri wahereweho ubuhamya tutazi nirihe? Ishyano gusa. Ubushyari bubabwabisheeee mwamyanda mwe. Rata ngewe nkunzeko wahisemo umubyeyi mwiza uzakubera metron utari ababashye b ikigali bawurenze. Hari umugore wigeze gushyira kuri instagram yawe ngo ni future marraine wawe nibuka kuntu nahuye nawe umunsumwe yabayibyatsi ahantu numva nababaye. Gusa iyisura yuyumumaman ntago rwose mbona ari yayindi keretse niba ndeba nabi. Ariko Uwiteka agukomeze mwiza wacu
Bridget wambwa we iryo shuri wahereweho ubuhamya tutazi nirihe? Ishyano gusa. Ubushyari bubabwabisheeee mwamyanda mwe. Rata ngewe nkunzeko wahisemo umubyeyi mwiza uzakubera metron utari ababashye b ikigali bawurenze. Hari umugore wigeze gushyira kuri instagram yawe ngo ni future marraine wawe nibuka kuntu nahuye nawe umunsumwe yabayibyatsi ahantu numva nababaye. Gusa iyisura yuyumumaman ntago rwose mbona ari yayindi keretse niba ndeba nabi. Ariko Uwiteka agukomeze mwiza wacu
congz knowless muzagire urugo ruhire gusa ukuntu nkukunda none nta invitation yubukkwe bwawe mbonye? gusa uzakomeze muzika ujya udushimisha cyaneee kandi turagukunda sana
Whao Knowles I really like you you look pretty in I am so joules I want to be like .....y...
Biga nabi bakandika amafuti. Ararata icyapa cyanditseho metron kandi ali matron. Ikindi cyabananiye ni ukwandika izina rya Knowles na s imwe.
mbega knowless weeee
warihanga reka imana igusubize iguhe umugabo ugukwiriye kandi uzajyire urugo ruhire
Ariko se Knowless yajyaga avuga ko arwaye sida turi kwishuri none yayiteye uriya muhungu mwiza kuriya. Ariko uwo mucecuru arakubera metron gute abantu bose baraho rwose ntabagore babarimo. Mwese mwaritukuje mwagirango ni competition rwose....
Ariko se Knowless yajyaga avuga ko arwaye sida turi kwishuri none yayiteye uriya muhungu mwiza kuriya. Ariko uwo mucecuru arakubera metron gute abantu bose baraho rwose ntabagore babarimo. Mwese mwaritukuje mwagirango ni competition rwose....
Kabebe congs.Ariko nutirinda Tijara azagusenyera agira ubugambo bwinshi bwo mu Biryogo nyine.Ntamujyanama umurimo ujye umwevita mubintu byawe .Ni umugore mubi njye ubikubwira ndabizi ibyo yankoreye.Yitwa midumumidumu
Ibyo twari tubitegereje ariko ntabwo mutubwira hazabaho nation holiday? ministire ufite inshingano mu myidagaduro na bastari ntabwo yatanze konje ngo abantu batahe ubukwe bwa prencess wu Rwanda.
Ntimwibaze impamvu Konwless adashaka ko abantu bamenya iby'ubukwe bwe. Atwite inda y'imvutsi ku buryo adashaka ko abantu bakomeza kumuvugavuga ngo aratwitse. Gusa yibuke ko umugore ari ubyara, kandi inda ntawe uyihisha kuko igihe iyo kigeze iravuka.
Hhh ko numva bimenyekanye bari barabishe.reka abanyabugesera abe aribo bazabutaha utabatumiye ndebeko uzabirukana. Uzababona kubwinshi mwirinze gutumira none IGIHE kibatumiriye abo mutabwiye.hhhh nzaba ndeba nako numva da...
Wowwwww wasaga neza ma naho abanyamashyari bo bazapfa bumve nibagera ikuzimu bicuze. Urugo ruhire mukobwa wacuuuu
@mulinga,wahora niki ko abanyarda bamwe imitima mibi namashyari byabokamye basigaye banabyambara nkumurimbo,bagatega umuntu imisi babonye yimerereye neza,aho gutegereza imigisha yabo,benshi hano hanze mu banyarwanda ntakiza kibavamo uretse gukora ikibi cyuzuye ubugome namashyari,bakibasira abo Imana yihereye umugisha,bagahangayikishwa nibyabandi.Mukobwa mwiza knowless humura imana yakurinze igufitiye imigambi myiza,uzarwubake rukomere ubyare hungu na kobwa kandi uzatunge utunganirwe,ntiwite kubigambo byimyaku wumva hano hanze by'ibisebe byuzuye amashyari nimitima mibi yabyokamye.
1 2


text:
Korali Family of Singers bateguye igitaramo bitiriye ‘Umuryango Mwiza’
Musenyeri Serviliyani Nzakamwita yagiye mu kiruhuko cy’izabukuru ahita asimbuzwa
Ibiro by’Intumwa ya Papa mu Rwanda biratangaza ko kuri uyu wa 28/2/2022, Papa Fransisiko yemereye Musenyeri Serviliyani Nzakamwita wari umaze imyaka 27 ayobora Diyoseze ya Byumba kujya mu kiruhuko cy’izabukuru, anatorera Musenyeri Musengamana Papias wari umuyobozi wa Seminari Nkuru ya Nyakibanda, kuba Umwepiskopi wa Diyosezi ya Byumba.
Mu mwaka wa 2019 Musenyeri Nzakamwita yatangaje ko yamaze kubona igisubizo cya Papa Francis kimwerera kujya mu kiruhuko cy’izabukuru, yongeraho ko umunsi ku wundi akaba yari ategereje kubona umusimbura. Kuri ubu rero yamaze kumubona, uwo akaba ari Musenyeri Papias Musengamana wahawe ubupadiri mu mwaka wa 1997. Musenyeri Nzakamwita azwiho kudaca ku ruhande mu kugaragaza ukuri kwe ku ngingo zitandukanye zigamije kubaka
Mu 2017, Musenyeri Nzakamwita yatangaje ko udukingirizo baha abana bato ari two nyirabayazana w’inda z’imburagihe. Mu 2016 mu Nama y’Igihugu y’Umushyikirano, Musenyeri Nzakamwita yakozwe mu ijisho na Evode Uwizeyimana (wari Umunyamabanga wa Leta ushinzwe Itegeko Nshinga n’andi mategeko) wateye ishoti igitekerezo yari atanze cyafasha ingo kubana mu mahoro. Evode yibajije uko Musenyeri Nzakamwita amenya ibibazo by’ingo kandi atarugira.
Nk’uko tubikisha Kinyamateka – ikinyamakuru cya Kiliziya Gatolika mu Rwanda, Musenyeri Papias Musengamana watorewe na Papa Fransisiko kuba Umwepiskopi wa Diyosezi ya Byumba agasimbura Musenyeri Nzakamwita wagiye mu kiruhuko cy’izabukuru, yavukiye muri Paruwasi ya Byimana, muri Diyosezi ya Kabgayi, tariki 21 Kanama 1967. Yahawe ubupadiri tariki 18 Gicurasi 1997.
Musenyeri Papias Musengamana yize amashuri abanza i Mwendo (1974-1982), akomereza ayisumbuye mu Iseminari Nto ya Kabgayi (1982-1988). Seminari Nkuru yayize i Rutongo (1988-1989) akomereza Filozofiya i Kabgayi (1989-1991). Naho Tewolojiya ayiga i Yawunde muri Kameroni (1991-1996).
Myr Papias Musengamana yabaye Umunyabanga w’umwepiskopi 1997-1999;1999-2005 yakomeje amasomo mu Budage. Yabaye Econome wa Diyosezi 2006-2013; Igisonga cy’Umwepiskopi n’Umuyobozi wa Seminari nto ya Kabgayi2013-2017.Ubu akaba yari umuyobozi wa Seminari Nkuru ya Nyakibanda guhera 2018.